https://1baiser.com تووڕه‌بوونى عێراقییه‌كان |\nHome ڕاپۆرت تووڕه‌بوونى عێراقییه‌كان\nعومەر عەلی محه‌مه‌د\nهه‌ر له دواى ئه‌وه‌ى له ساڵى 2009 لایه‌نه سیاسییه‌كانى عێراق ده‌سه‌ڵاتیان له ئه‌مەریكییه‌كان وه‌رگرته‌وه و خستییانه‌وه ژێر ڕكێفى خۆیان، به‌رده‌وام ده‌نگى ناڕه‌زایه‌تى و خۆپیشاندانى جه‌ماوه‌ری هه‌بووه و هه‌ر ڕۆژه‌ى داوا و پێشنیارێكیان له ده‌سه‌ڵات هه‌بووه هه‌تا بۆیان جێبه‌جێ بكات، به‌ڵام له‌به‌ر ئه‌وه‌ى هه‌ر له سه‌ره‌تاوه ده‌سه‌ڵات له عێراقدا له‌سه‌ر بنه‌ماى تائیفییه‌ت و مه‌زهه‌بى و حیزبایه‌تى و خێڵایه‌تى درووست بووه گوێیان بۆ ئه‌و داواكاریانه نه‌گرتووه و زۆرجاریش به هێزى سوپا و پۆلیس بڵاوه‌یان پێ كردوون و بارگرژى لێ كه‌وتووەته‌وه و كاره‌ساتى خراپى درووست كردووه، وه‌ك ئه‌وه‌ى كه له دواى 2011 بینیمان كه چۆن وه‌ڵامى داواكارى خۆپیشاندانه‌كانى ئه‌نبار و ناوچه سوننه‌نشینه‌كانیان دایه‌وه و به زه‌برى هێز سه‌ركوت كران و كۆتاییان به خۆپیشاندانه‌كان هێنا، كه دواجار به هۆى ئه‌و به‌كارهێنانى هێزه بوو له 2014دا داعش سه‌رى هه‌ڵدا و به پشتیوانیى سوننه‌كانى عێراق توانى كۆنتڕۆڵى به‌شێكى زۆر خاكى عێراق بكات و جه‌نگێكى خوێناوى به‌رپابوو كه سه‌رئه‌نجامه‌كه‌ى كاولكارییه‌كى زۆر و ڕشتنى خوێنى ده‌یان هه‌زار كه‌سى مه‌ده‌نى لێ كه‌وته‌وه.\nڕاسته سوپاى عێراق توانى له جه‌نگى داعشدا براوه‌بێت، به‌ڵام له گۆڕه‌پانى ڕاسته‌قینه‌ى مافیاكانى تیرۆر و توندوتیژى كه مه‌ترسى گه‌وره‌بوون له‌سه‌ر ئێستا و ئاینده‌ى گه‌لانى عێراق نه‌یانتوانى سه‌ركه‌وتووبن، كه ئه‌ویش شه‌ڕكردن بوو له‌گه‌ڵ گه‌نده‌ڵكاران و به‌فیڕۆدانى سه‌روه‌ت و سامانى گه‌لانى عێراق. شكستى ده‌سه‌ڵاتدارانى عێراق به جه‌نگ كردن له‌گه‌ڵ مافیاكانى ناوخۆى ده‌سه‌ڵات ناڕه‌زایى گه‌وره‌ى جه‌ماوه‌رى لێ كه‌وته‌وه، چونكه له‌م بارودۆخه‌ى عێراقدا كه ده‌بینرێت ئاستى خزمه‌تگوزارى له‌ناوخۆى شاره‌كانى عێراقدا له نزمترین ئاستیدایه له‌كاتێكدا له ساڵى 2003 وه تائێستا نزیكه‌ى 1000 ملیار دۆلار هاتۆته ناو خه‌زێنه‌ى ده‌وڵه‌تى عێراقیه‌وه، كه به‌شى ئاوه‌دانكردنه‌وه‌ى زیاتر له (5) وڵات ده‌كات، به‌ڵام له ئێستادا و پاش تێپه‌ڕبوونى (15) ساڵ به‌سه‌ر ده‌سه‌ڵاتى پارته سیاسییه‌كان به‌تایبه‌ت شیعه كه پۆسته باڵاكانیان به‌ده‌سته ،نه‌توانراوه كاره‌با و ئاوى خواردنه‌وه و ڕێگه‌وبانێكى باش و خزمه‌تگوزارییه‌كانى تر دابین بكرێت.\nحه‌نان فه‌تلاوى ده‌ڵێت له دواى ساڵى 2003وه حكومه‌ته یه‌ك به‌دوا یه‌كه‌كان هیچیان نه‌یانتوانیوه كه‌مترین مافه‌كانى هاوڵاتى دابین بكه‌ن و پارته‌كانى ناو ده‌سه‌ڵات هه‌موویان سه‌رقاڵى ململانێ و به‌رژه‌وه‌ندى تایبه‌تى خۆیان بوون. له‌لایه‌كى تره‌وه له‌به‌رئه‌وه‌ى هیچ كام له‌م حكومه‌تانه خاوه‌نى پلان و ستراتیجیه‌تێك نه‌بوون بۆ گه‌شه‌پێدانى سیاسى و ئابورى، نه‌یانتوانى ئاستى خزمه‌تگوزارى و بودجه‌ى تاك به‌رز بكه‌نه‌وه‌و به‌رده‌وام هه‌موویان له بازنه‌یه‌كدا خول بخۆن، له ئێستادا 70%ى بودجه‌ی گشتى بۆ بوارى موچه خه‌رج ده‌كرێت و 6 ملیۆن موچه‌خۆر له عێراقدا هه‌یه، هه‌موو ئه‌مانه هۆگری ئه‌وه‌ن كه‌نه‌توانرێت گه‌شه به بواره خزمه‌ت گوزارییه‌كان بدرێت.\nخۆپیشاندانه‌كانی باشوری عیراق كه شاره گه‌وره‌كانى وه‌ك به‌سره و نه‌جه‌ف و میسانى گرتۆته‌وه، له ئه‌نجامى نائومێدیه‌كى گه‌وره‌وه دێت كه له ئێستادا جه‌ماوه‌ر به‌م شێوه‌یه گوزارشتی لێ ده‌كات. به بۆچوونى (باتریك كۆبیرن) نووسه‌ر له ڕۆژنامه‌ى ئیندبنرنتی به‌ریتانى به‌شدارى كه‌مى خه‌ڵك به ڕێژه‌ى 44,5% له هه‌ڵبژاردنه‌كانى ئه‌نجوومه‌نى نوێنه‌راندا ده‌گه‌ڕێته‌وه بۆئه‌وه‌ى خه‌ڵك بڕوایه‌كى واى نییه گۆڕانكاریه‌كى ئه‌وتۆ ڕووبدات له ڕێگه‌ى حكومه‌تى داهاتووه‌وه له‌كاتێكدا عێراق ڕۆژانه 4,3 ملیۆن به‌رمیل نه‌وت ده‌فرۆشێت.\nنووسه‌ر ده‌ڵێت هه‌موو ئه‌و حیزبانه‌ى به‌شداریان له ده‌سه‌ڵاتدا كردووه، وه‌زاره‌ته‌كان و كه‌رته‌كانى ده‌وڵه‌تیان وه‌ك مانگاى شیرده‌ر به‌كارهێناوه بۆ پارێزگارى له ده‌سه‌ڵاتیان و ده‌ستخستنى سه‌روه‌ت و سامان. نووسه‌ر له‌و بڕوایه‌دایه له عێراقدا ناتوانرێت به‌ربه گه‌نده‌ڵى بگیرێت.\nتوڕه‌بوونى ئه‌مجاره‌ى جه‌ماوه‌رى عێراق و به‌تایبه‌تیش له شاره‌كانى باشوردا ماناى خۆى هه‌یه و له ڕوویه‌كى تریشه‌وه مه‌ترسى گه‌وره‌یه بۆسه‌ر ده‌سه‌ڵات له به‌غدا. چونكه ئه‌مجاره‌یان خۆپیشاندانه‌كان له شاره شیعیه گه‌وره‌كانه‌وه ده‌ستیان پێكردووه‌و دروشمه‌كانیشیان دژ به هه‌موو پارته سیاسییه‌كانه و له هه‌ندێك له‌و شارانه‌ش باره‌گاى هه‌موو پارته سیاسییه‌كانیان سوتاندووه، یه‌كێك له خۆپیشانده‌ران ده‌ڵێت جیاوازیه‌ك له نێوان ده‌سه‌ڵاتى ئێستاو به‌عسیه‌كاندا نابینین، چونكه ئه‌گه‌ر له دوێنێدا گه‌نده‌ڵى و دزى و تاوان به‌ناوى به‌عسه‌وه ده‌كرا ئێستا له‌ژێر جبه‌ى پیاوانى ئاینى و حزبه دینیه‌كان و مه‌رجه‌عیه‌كاندا ده‌كرێت.\nله‌به‌رئه‌وه‌ى ئه‌م ده‌سه‌ڵاته‌ش ده‌سه‌ڵاتێكى دیموكراسى نیه و دامه‌زراوه دیموكراسیه‌كان ڕۆڵێكى ئه‌وتۆیان نیه، دواجار په‌نا ده‌به‌نه‌وه بۆ سه‌ركوتكردن و هه‌تا ئێستاش چه‌ندان خۆپیشانده‌ر كوژراون و ده‌یانى تریش برینداركراون و حه‌یده‌ر عه‌بادیش لایه‌نى ده‌ره‌كى تاوانبار ده‌كات به‌ده‌ست خستنه‌ناو خۆپیشانده‌ران، ئه‌م جۆره هه‌ڵوێستانه‌ش ئه‌وه‌مان پێ ده‌ڵێت كه ده‌وڵه‌تى عێراق به ئاڕاسته‌ى هه‌ره‌س هه‌نگاو ده‌نێت و ده‌رئه‌نجامى هه‌ڵبژاردنه‌كانى ئه‌م دواییه و ململانێى توندى كوتله براوه‌كان له‌سه‌ر ده‌سه‌ڵات و له‌بیرچوونه‌وه‌ى به‌رپرسیارێتى سه‌رشانیان له بنیاتنانى حكومه‌تێك كه بتوانێت خزمه‌ت به هاوڵاتیان بكات، ئه‌و قه‌یرانانه ڕو له هه‌ڵكشان ده‌كه‌ن و ئه‌مه‌ش زیاتر ڕێ خۆش ده‌كات بۆ شه‌ڕى ناوخۆو عه‌سكه‌رتاریه‌ت و لاوازكردنى دامه‌زراوه دیموكراسییه‌كان. هه‌موو ئه‌م هه‌نگاوانه‌ش جه‌ماوه‌ر زیاتر توڕه ده‌كات و متمانه به‌ده‌سه‌ڵات نامێنێت.\nڕێگری لە شاندێکی ڕۆژئاوا دەکرێت بێنە سلێمانی\nیه‌کێتیی به یه‌ک پڕۆژه ده‌چێته کۆنگره‌وه


بافڵ تاڵەبانی: ھاوكار و پشتیوانی كۆمەڵەی خوێندكارانین\nبەبۆنەی 45 هەمین ساڵیادی دامەزراندنی كۆمەڵەی خوێندكارانی كوردستانەوە، بافڵ تاڵەبانی هاوسەرۆكی یەكێتیی نیشتمانیی كوردستان پەیامێكی بڵاوكردەوە و رایگەیاند، بەڕێزەوە لە مێژووی پڕ شانازیتان دەڕوانین و بەڵێنی ھاوپشتی زیاترتان پێدەدەین لەپێناو سەرپێخستنی توانا و حەز و خولیاكانی گەنجان و خوێندكاران.\nچەپكەگوڵی پیرۆزبایی و ماندوونەبوونتان پێشكەش دەكەین.\nبەڕێزان ھەڤاڵانی سكرتاریەت و ئەندامانی كۆمەڵەی خوێندكارانی كوردستان.\nبەبۆنەی 45 هەمین ساڵیادی دامەزراندنی كۆمەڵەی خوێندكارانی كوردستان، چەپكەگوڵی پیرۆزبایی و ماندوونەبوونتان پێشكەش دەكەین.\nكۆمەڵەی خوێندكارانی كوردستان زادەی خەباتی پیشەیی و مەدەنی لاوان و خوێندكاران بوو لە سات و قۆناغێكی خەباتی سەختی كوردایەتیدا كە بوونە داینەمۆ و ھەڵسوڕێنەری شۆڕشی نوێ و خەباتی چەكداری و رێكخستنەكان. زیندانەكانیش بە ورەی ئێوەوە رۆحی بەرگری تێدا جۆشدەدرایەوە و لەوپێناوەشدا سێ سكرتێرتان بەخشی بەنیشتمان.\nلەكاروانی شەھادەتدا زۆرن ئەو خوێندكار و لاوانەی لەڕیزی پێشەوەی نەمریدان و لەپاڵ خەباتی خوێندكاریی و پێگەیاندنی نەوەی رۆشنبیردا بوونە سیمبولی مقاوەمەت و زیندوێتی شۆڕشی نوێ.\nئەمڕۆ كە یادی زیاتر لە چوار دەیە لەخەباتی پیشەیی و مەدەنی و خوێندكاریتان دەكەینەوە، بەڕێزەوە لە مێژووی پڕ شانازیتان دەڕوانین و بەڵێنی ھاوپشتی زیاترتان پێدەدەین لەپێناو سەرپێخستنی توانا و حەز و خولیاكانی گەنجان و خوێندكاران كە بە ئومێد و دیدێكی نوێوە لە ژیان و ئایندەیان دەڕوانن.\nپێویستە كۆمەڵەی خوێندكاران لەئاست ئەم خەباتە نوێ و سەردەمییانەدا بێت و بە بەرنامە و پڕۆژەوە پێشڕەوی ئەم نەوە نوێیە بكات و رێنیشاندەر و ھاندەر و پشتیوانیان بن لە رەخساندنی زەمینەی لەبارتر بۆ پەروەردەكردنیان و بەدیھێنانی خولیا و ئامانج و خەونەكانیان. هەروەها داكۆكیكار و سەرمەشقی زیاتری پێشخستنی پرۆسەی پەروەردە و خوێندنی باڵا بن. ئێمەش ھاوكار و پشتیوانتان دەبین تا سەرباری ئەركە پیشەیی و رێكخراوەیی و مەدەنییەكانتان، لەونێوەندەشدا رۆڵی باشتر بگێڕن كە پێویستییەكی قۆناغەكەیە.\nدووبارە پیرۆزتان بێت و سەرفرازبن.


1. ئه‌ردۆغان بۆ کۆچی دوایی محه‌ممه‌د مورسی چ ده‌ڵێت؟\nجام کوردی: سه‌رۆک کۆماری تورکیا له به‌رامبه‌ر کۆچی دوایی محه‌ممه‌د مورسی سه‌رۆک کۆماری پێشووی میسر هاته ده‌نگ. به پێی ڕاپۆرتی جام کوردی، ڕه‌جه‌ب ته‌یب ئه‌ردۆغان سه‌رۆک کۆماری میسر وێڕای ده‌ربڕینی ...\n2. ئێران و تورکیا دژایه‌تی خۆیان بۆ سیاسه‌تی گه‌مارۆدانی وڵاتان دووپاتکرده‌وه\n... به پێی ڕاپۆرتی جام کوردی، حه‌سه‌ن ڕۆحانی سه‌رۆک کۆماری ئیسلامی ئێران له په‌راوێزی کۆنفرانسی ئاسیایی سیکا له گه‌ڵ ڕه‌جه‌ب ته‌یب ئه‌ردۆغان سه‌رۆک کۆماری تورکیا کۆبووه و ڕایگه‌یاند: تاران خوازیاری گه‌شه‌پێدانی ...\n3. ڕۆحانی هاوکارییه‌کانی تاران – ئه‌نکه‌ره به هۆکاری سه‌قامگیری ناوچه‌که ناو ده‌بات\n... له به‌ره‌نگاربوونه‌وه‌ی تیرۆریستان و پته‌وبوونی دۆخی ئه‌منی ناوچه سنورییه‌کان به‌رفراوانتر ببێت. ئه‌ردۆغان: گه‌مارۆکانی ئه‌مریکا له دژی گه‌لی ئێران زاڵمانه‌یه ڕه‌جه‌ب ته‌یب ئه‌ردۆغان سه‌رۆک کۆماری ...\n4. ئه‌ردۆغان ئێس 400 ی کڕیوه و چاوی بڕیوه‌ته ئێس 500 ی ڕووسیا\n... ڕه‌جه‌ب ته‌یب ئه‌ردۆغان سه‌رۆک کۆماری تورکیا ڕایگه‌یاند که دۆسیه‌ی کڕینی سیسته‌می مووشه‌کی ئێس 400 له ڕووسیا یه‌کلایی بووه‌ته‌وه. به وته‌ی ناوبراو، ئه‌نکه‌ره له وه‌به‌رهێنانی سیسته‌می مووشه‌کی ئێس ...\nدروستکراوە لە 19 ئایار 2019\n5. عه‌بدولمه‌هدی سه‌ردانی تورکیا ده‌کات\n... ڕه‌جه‌ب ته‌یب ئه‌ردۆغان بۆ کاروباری عێراق کۆبوونه‌وه‌یه‌کی سه‌باره‌ت به په‌یوه‌ندییه‌کان له گه‌ڵ عێراق به تایبه‌ت چاره‌سه‌رکردنی کێشه‌ی ئاو به‌ڕێوه بردووه. ئۆغلۆ له‌م کۆبوونه‌وه‌دا ڕایگه‌یاندووه ...\n6. نهێنی په‌یامه‌که‌ی به‌غدادی، هێرشی داهاتووی داعش بۆ کام وڵات ده‌بێت؟\n... و بڵاوکردنه‌وه‌ی په‌یامه‌که‌ی به‌غدادی په‌یوه‌ندیی به هه‌ڵوێسته‌کانی ئه‌م دواییه‌ی ڕه‌جه‌ب ته‌یب ئه‌ردۆغان سه‌رۆک کۆماری تورکیا سه‌باره‌ت به دۆخی لیبیاوه هه‌یه. ئه‌ردۆغان پێشتر ڕایگه‌یاندبوو که وڵاته‌که‌ی ...\n7. ئه‌ردۆغان به‌نیازه له گه‌ڵ تره‌مپ قسه بکات!\nجام کوردی: سه‌رۆک کۆماری تورکیا ڕایگه‌یاندووه که ڕه‌نگه له ڕۆژانی داهاتوو له گه‌ڵ سه‌رۆک کۆماری ئه‌مریکا وتووێژ بکات. به پێی ڕاپۆرتی جام کوردی، ڕه‌جه‌ب ته‌یب ئه‌ردۆغان سه‌رۆک کۆماری تورکیا ڕایگه‌یاند ...\n8. زه‌ریف هیچ په‌یامێکی به‌شار ئه‌سه‌دی بۆ ئه‌ردۆغان نه‌بردووه\n... پێی ڕاپۆرتی جام کوردی، سه‌ید عه‌باس موسه‌وی ئه‌و ده‌نگۆیانه‌ی ڕه‌تکرده‌وه که وه‌زیری ده‌ره‌وه‌ی ئێران له سه‌ردانه‌که‌ی بۆ سوریا په‌یامێکی به‌شار ئه‌سه‌دی بۆ ئه‌ردۆغان بردبێت. ناوبراو وتی: له کۆبوونه‌وه‌ی ...\n9. تورکیا ده‌ڵێت ئێس 400 ی ڕووسیا ده‌کڕین و په‌یوه‌ندی به ئه‌مریکاشه‌وه نییه\n... فڕۆکه شه‌ڕکه‌ره‌کانی ئێف 35 و ڕاگرتنی هاوکارییه سه‌ربازییه‌کان له گه‌ڵ ئه‌م وڵاته به‌شێک له هه‌ڕه‌شه‌کانی واشنتن بێت. ڕه‌جه‌ب ته‌یب ئه‌ردۆغان سه‌رۆک کۆماری تورکیاش ڕایگه‌یاندووه که گرێبه‌ستی کڕینی ...\n10. ئه‌ردۆغان ده‌ڵێت پرسی جۆلان ده‌به‌ینه ڕێکخراوی نه‌ته‌وه یه‌کگرتووه‌کان\nجام کوردی: سه‌رۆک کۆماری تورکیا ڕایگه‌یاندووه که پرسی جۆلان ده‌به‌ینه ڕێکخراوی نه‌ته‌وه یه‌کگرتووه‌کان. به پێی ڕاپۆرتی جام کوردی، ڕه‌جه‌ب ته‌یب ئه‌ردۆغان ئه‌گه‌رچی ئه‌م هه‌واڵه‌ی ڕاگه‌یاندووه ...\n11. ئه‌ردۆغان به توندی ڕه‌خنه له تره‌مپ ده‌گرێت، بڕیاره‌کانی ناوچه‌که به‌ره‌و قه‌یرانێکی دیکه ده‌بات\nجام کوردی: سه‌رۆک کۆماری تورکیا ڕایگه‌یاند که پرسی فه‌ڵه‌ستین به سه‌ره‌کیترین پرسی جیهانی ئیسلام له‌م قۆناغه‌دا داده‌نرێت. به پێی ڕاپۆرتی جام کوردی، ڕه‌جه‌ب ته‌یب ئه‌ردۆغان له دانیشتنی نائاسایی ڕێکخراوی ...\n12. ئه‌ندامانی داعش به ڤێزه‌ی تورکیاوه چوونه‌ته سوریا\n... سوریا. ئاشکرابوونی هاتووچۆی ئازادانه‌ی ئه‌ندامانی گرووپی تیرۆریستی داعش بۆ سوریا له کاتێکدایه که ڕه‌جه‌ب ته‌یب ئه‌ردۆغان سه‌رۆک کۆماری تورکیا پێشتر به ئاماژه به ڕێکه‌وتنی ساڵی 1998 ی نێوان هه‌ر ...\n13. سه‌رۆک کۆماری ئێران پێنج شه‌ممه سه‌ردانی ڕووسیا ده‌کات\n... پوتین سه‌رۆک کۆماری ڕووسیا و ڕه‌جه‌ب ته‌یب ئه‌ردۆغان سه‌رۆک کۆماری تورکیا کۆده‌بێته‌وه. ئیسماعیلی وتی: سه‌ردانه‌که‌ی ڕۆحانی بۆ ڕووسیا به یاوه‌ری شاندێکی باڵای سیاسی ده‌بێت. کۆتایی/. ...\n14. باڵیۆزی نوێی ئێران له تورکیا ده‌ستی به کاره‌کانی کرد\n... له چاوپێکه‌وتنی له گه‌ڵ ڕه‌جه‌ب ته‌یب ئه‌ردۆغان نامه‌ی ده‌ستبه‌کاربوونی ڕاده‌ستی ناوبراو کرد. فه‌رازمه‌ند پێش سه‌ردانی تورکیا له گه‌ڵ حه‌سه‌ن ڕۆحانی سه‌رۆک کۆماری تورکیا کۆبووه‌ته‌وه. ناوبراو پێشتر ...\n15. ئه‌ردۆغان ده‌ڵێت پشت له گه‌لی فه‌ڵه‌ستین ناکه‌ین\nجام کوردی: سه‌رۆک کۆماری تورکیا جارێکی دیکه پاڵپشتی خۆیی بۆ گه‌لی فه‌ڵه‌ستین دووپات کرده‌وه. به پێی ڕاپۆرتی جام کوردی، ڕه‌جه‌ب ته‌یب ئه‌ردۆغان سه‌رۆک کۆماری تورکیا ڕایگه‌یاند که پشت له فه‌ڵه‌ستین ...\nدروستکراوە لە 02 شوبات 2019\n... ڕه‌جه‌ب ته‌یب ئه‌ردۆغان له میانه‌ی وتارێکیدا ڕایگه‌یاند: ئێمه دژی کوده‌تاین له هه‌ر شوێنێکی جیهان ڕوو بدات، میسر بێت یان ڤه‌نزولیا هیچ جیاوازییه‌کی بۆ ئێمه نییه و هه‌موو کات بڕوامان به سندۆقه‌کانی ...\n17. سوریا جارێکی دیکه ئه‌ردۆغان ده‌باته‌وه مۆسکۆ\nجام کوردی: بڕیاره سبه‌ی چوارشه‌ممه سه‌رۆک کۆماری تورکیا به سه‌ردانێکی فه‌رمی بگاته ڕووسیا و له گه‌ڵ سه‌رۆک کۆماری ئه‌م وڵاته کۆببێته‌وه. به پێی ڕاپۆرتی جام کوردی، ڕه‌جه‌ب ته‌یب ئه‌ردۆغان سه‌رۆک ...\n18. ئه‌ردۆغان له سه‌ر ناوچه‌ی ئارامی سوریا هاته ده‌نگ\nجام کوردی: سه‌رۆک کۆماری تورکیا ده‌ڵێت ڕێگا ناده‌ین ئه‌زموونی باکوری عێراق له سوریا دووباره ببێته‌وه. به پێی ڕاپۆرتی جام کوردی، ڕه‌جه‌ب ته‌یب ئه‌ردۆغان سه‌ه‌رۆک کۆماری تورکیا ڕایگه‌یاند که به هیچ ...\n19. کوردانی سوریا له چ دۆخێکدان؟\n... ده‌بێت. له وتووێژه‌که‌ی نێوان ئه‌ردۆغان و تره‌مپ، سه‌رۆک کۆماری تورکیا به‌ڵێنی به ئه‌مریکا داوه که له پاش کشانه‌وه‌ی هێزه‌کانی ئه‌م وڵاته درێژه به شه‌ڕی دژ به داعش ده‌دات. ئه‌م شرۆبه‌کاره‌ی کاروباری ...\n20. ئه‌ردۆغان ده‌چێته عێراق\nجام کوردی: سه‌رۆک کۆماری تورکیا سه‌ردانی عێراق ده‌کات. به پێی ڕاپۆرتی جام کوردی، فاتیح یڵدز باڵیۆزی تورکیا له عێراق ڕایگه‌یاند که ڕه‌جه‌ب ته‌یب ئه‌ردۆغان 31 ی مارسی داهاتوو سه‌ردانی عێراق ده‌کات. له‌م ...


ئەردۆغان نەک هەر فاشیست، داڕێژەرەوەی فاشیزمیشە.\nدونیا بەکەسانی گەمژە لەناو ناچێت، ئەوانە لەناویدەبەن توانای چاک و باشتر کردنییان هەیە، بەڵام لەم پێناوەدا یا هیچ ناکەن یا پێچەوانە بگۆو ڕەفتارو جێبەجێدەکەن، هەرگیز ئاواتم بەمەرگی هیچکەس نەخواستووە بەڵام تەمەننای خراپترین چارەنووس بۆ ئەوانە دەکەم کاتێک لەهەمبەر پرسی نەتەوەو نیشتمانەکەیان سازش دەکەن و دەکەونە قەیرانی قوڵی ئاکاری و ئەخلاقییەوە!!\nکورد بۆ چکەس پێویستی بەفاشیست سەلماندنی داگیرکەرەکانی نییە، ئەوانەی فاشیست ناسناکەن و هیچ لەفاشیزم تێناگەن، ئەگەر بیانەوێ ئاسانە، بــا بفەرموون سەیرێکی حاڵی کورد بکەن بەسیانە، بەڵام کاتێک کوردێک جا لەژێر هەر بڕو بیانوویەکدا بەنمونە بێت و بییەوێت لەسەر هەڵوێستە مەزنە مرۆییەکەی ئامینە کاکە باوەو هەر کارەکتەرێکی هاو بنەماخوازی مرۆیی و هاو پرەنسیپ، ئەردۆغانی فاشیست و فاشیزمی مەزهەبی پارتەکەی پاساو بدات، مرۆڤ لەخۆیدا شۆک دەبێ، لەکاتێکدا تەنها جیاوازییەک لەنێوان زیهنیەتی هیتلەرو ئەردۆغان و داگیرکـــەرانی تری کوردستان ئەگەر بوونی هەبێ، ئەوەیە؛ ئەوان بەهەڵبژاردن هاتوون، چجۆرە هەڵبژاردنێک، ئەمە بابەتێکی ترە.\nئامانجی کۆمۆنیزم و سۆسیالیزم و ئاینیزم ئەگەر دواجار جڵەوی هزری و ئەخلاقی و ئابووری کۆمەڵگە بێت، ئەوا فاشیزم ڕێنامەی جڵەوخوازی عەقڵانیەت و بەکۆمەڵایەتی کردنییەتی، ئیدی ئەوەی سەنـتەرە دەوڵەتە، کۆمەڵگەیە، لەدەسەڵاتێکدا تاکڕەهەند، مرۆڤ نییە، لەهەر کوێ بینیت مرۆڤ خراوەتە خانەی خزمەتی کۆمەڵگەو دەوڵەت، بـزانە لـەو شوێنە دەوڵەتێک هەیە دڕندەو فاشیزم حوکمی دەکات.\nئەوەی بییەوێ فاشیستەکان بناسێتەوە، ئەگەر وەک بەراز توانای ئاوڕدانەوەو تاقەتی خوێندنەوەی مێژووی نییە، خۆۆۆ تەڵاقی حزبەکەی ناکەوێ گەر چەند چرکەیەک بگەڕێ بەدوای خەسڵەت و دروشمەکانی فاشیزم، یەککەس، یەک دەوڵەت، یەک سەرکردە، دروشمی نازییەکان نەبوو؟ هەموو شتێك لەناو دەوڵەت، هیچ لەدەرەوەی دەوڵەت، تاکە دروشمی مۆسۆلۆنی نەبوو؟ یەک زمان و یەک نەتەوەو یەک نیشتمان، خۆ دەقێکی ئاسمانی نییە، ئەی بەردی بناغەی دەوڵەت و ئایدیاکەی ئەردۆغان نییە؟!\nتەمەنی فاشیزم لەتورکیا 19 نــا، 99 ساڵە، لەئەردۆغانەوە دەستپێناکا، ئەردۆغان فۆڕمەلەو دیزاینی کردوەتەوە، دەزانی جیاوازی نێوان کــەمال تورک و ئەردۆغان ئەگەر هەبێ، چییە؟ کەمال سکۆلارێکی ناسیۆنالیست و فاشیست، ئەردۆغان ئیخوانییەکی ناسیۆنالیست و فاشیست بوون، ئەم عەقڵییەتە نەک هەر لەسەر کوردو جیهانیان، هەردەم لەسەر خودی تورک خۆیشی مەترسیدارو هەڕەشەیە.\nفاشیزم تەنها وشەو چەمک و ڕێبازێک نییە تا لەڕێگەیەوە سوکایەتی بەتاک و جڤاک و ئەوانە بکرێ ناخوازن خۆبەدەستەوە بدەن، شێوازێکی دیاریکراوی سیاسەتی خۆپەرستانەی کرداری خۆ بەسوپەر پاوەرزانەکانە، ئەوانەی وەک ئەردۆغان دەیانەوێ دەوڵەت و تاک لەدەستخۆدا جڵەو بکەن و هەمووان لەدەوری سەرۆک و پارتەکەی کۆببنەوەو بەبێ بیر کردنەوە جێبەجێ بکەن!!\nئەردۆغان لەدەرەوەی تورکیا هیچ شتێک نابینێت، ئەوەی دەکەوێتە دەرەوەی جوگرافیای دەوڵەت یا مۆڵگەی تورکیایە یان لەتورکیا زەوت کراوە، خەڵکی یا تورک و ئیخوانی یا تورکی هەڵگەڕاوەو دژە تورکی، ئەو بەزەبری هێز لەناوەوەو هەم لەدەرەوەی وڵاتەکەی فراوانخوازی دەکات، ڕاوەدوی نەیارەکانی ئەنێ و چاو ئەبڕێتە خاکی خەڵکانی تر، کۆمەڵکوژی ئەکاو سامانی ئەوانی تر ئەدزێ و بەتاڵان ئەبا، ترس و تۆقاندن و تیرۆرو کۆنتڕۆڵ بەکاردەهێنێت لەپێناو هەیمەنەو هەژموونگەری پێگەو دەسەڵاتەکەی.\nئەردۆغان، لەهەر کوێیەکی ئەم دونیا کوردێک، ئەرمەنییەک، قوبرسیەک، یۆنانییەک، تەنانەت هەر کەسێک و گەلێک، نەتەوە، نیشتمان و دەوڵەتێ هەبێ دۆستایەتی ئـەمانەو ئازادیخوازانی تر بکــات و بیەوێ پشتیوانییان بکات دژو لالوتییەتی، فاشیزم خۆی ڕەچەڵەخوازی کوێرانەیە، ئەردۆغان خۆی لەنەوەی مەغۆل و تاتارە، دەی ئـەی کـاکی کورد زمــان زەحمەت نەبێ پێمانناڵێیت فاشیست کێیەو فاشیزم چییە؟!


دیاردەیا فروتن و كرینا ئامێرێن موبایلان و سیم كارتان ل بازارىَ ڕەش دا | بخێر بێن بۆ مالپەرىَ ئاكرىَ\nراپورت : رعد ئاكرەیى\nدیاردەیا فروتن و كرینا ئامێرێن موبایلان و سیم كارتان ل بازارىَ ڕەش دا یان ل سەر شەقامان ،ب دەهان گەنجان ب ئاوایەكىَ نە ئاسایى و نە دروست كریە كارەكىَ رۆژانە و بۆیە دیاردەیەك چەندین لایەنێن نێگەتیف ب خوڤە دگریت ، ژ ئالییەكى ڤە دبیتە ئەگەرا پەیدابوونا ئاریشان دناڤ بەرا لایەنىَ فروشیار و كریار چ ل دەمەكىَ نزیك دا یان دویر ژبەر كو سەختە و فێل بازى بویە كارەكىَ ئاسایى دڤى بازارەى دا و هەر كەسەكىَ شارەزایى د ئامێرێن موبایلان دا نەبیت دىَ توشى جورەكى ژ جورێن سەختان بیت.\nیان ب هەر شێوەیەكى بیت دهێتە خاپاندن،( میمورى ) ئێك ژ فاكتەرێن سەرەكى یە ژ بۆى دروست بوونا ئاریشان نە خاسمە ئاریشێن خێزانى , ژبەر كو ب رێكا ئامرازىَ میمورى ڤە كەسىَ كریار دكاریت ب رێیا بەرنامێن كومپیوتەرى نەخاسمە بەرنامىَ (ریكوڤەرى ) كو هەموو وێنە و پارچێن ڤیدیویىَ ئەگەر هاتیبنە ژێبرن جارەك دى دهێنە نمایش كرن و دووبارەكرن .\nهەر چەندە ژ لایىَ دەزگایێن پولیس و ئاسایشىَ دیاردەیا فروتن و كرینا ئامێرێن موبایلان ل سەر شەقەمان بىَ موهلەتا یاسایىَ ڤە قەدەغە كریە بەلىَ تا دەمىَ بەرهەڤ كرنا ڤىَ راپورتىَ ئەڤ دیاردەیە هەر یا بەردەوام بوو\nرد واحد to “دیاردەیا فروتن و كرینا ئامێرێن موبایلان و سیم كارتان ل بازارىَ ڕەش دا”\nديسمبر 31, 2010 عند 5:17 م


سامانی وەستا بەکر: تیرەکان هەڵە ئاڕاستە ئەکرێن. – WTARIKURD\nدەسەڵات “حکومەت “ی هەرێم:\nحکومەتی ھەرێم ساوا نەبوو وە نیشە بەڵکو ھەر لەدایک نەبووە، چونکە کاتێ حکومەت دروست ئەبێت کە دەزگای موئەسەساتی ھەبێ، بەڵام حکومەتی ھەرێم ھیچ موئەسەساتێکی دروست نەکردووە بۆ نمونە تا ئێستاس میلیشیای حیزبی ھەیە لەبری سوپایەکی نیشتمانی، تا ئێستاش خاڵە سنورییەکان لەژێر دەستی حیزب و لەلایەن حیزبەوە بەڕێوەئەبرێن، تا ئێستاش ماف بەرامبەر ئەرک نادرێت، هێزەکانی ئاسایش و دژەتیرۆر و هیزی 70 و 80 لەهێزی دوو وڵاتی دژە ئەیەک ئەچن لەوکاتانەی ناکۆکی ئەکەوێتە نێوانیان و…. هتد.\nبۆ ناوچە دابڕێنراوەکانتان بەڕێکەوتنی ژێربەژێر ڕادەستی ئەوەی خۆتان پێی ئەڵێن دوژمن کرد تەنھا بۆ پاراستنی ئەوەی ھەتانە لە سامان و سەروەت، ئەی بۆ ئامادنین بەڕێکەوتنێی ڕوون و ئاشکرا دەسەڵات ڕادەستی شەقامی توڕە و ماف خوراوبکەن، بڕۆن بزنس بکەن بەوەی لەم 29 ساڵەیا بردووتانە خەریک بازرگانیبن و سیاسەت بەجێھێڵن بۆ ڕامیاریوانێک کە تەنھا کاری سیاسەتبێ نەک بازرگانی.


لە بازنەی شنگال؛ پێنج ژن کێبڕکی هەڵبژاردن دەکەن – chawyxelk.org\nلە بازنەی شنگال؛ پێنج ژن کێبڕکی هەڵبژاردن دەکەن\nڕۆژی یەکشەممە ڕێکەوتی ١٠- ١٠ی ٢٠٢١ هەڵبژاردنی ئەنجومەنی نوێنەران لەسەرتاسەری عێراق بەڕێوە دەچێت، کە بەپێی ئامارەکان ٢٥ ملیۆن کەس مافی دەنگدانیان هەیە و زیاتر لە ٣٢٠٠ کاندید هەیە و بەسەر ٨٣ بازنەی هەڵبژاردن دا دابەشکراون و کە ٩٥٠ لەو ژمارەیە ژنن.\nلە بازنەی سێی هەڵبژاردن لە پارێزگای نەینەوا کە بازنەی شنگالە و ٣ کورسی بۆی تەرخانکراوە، ٢٥ کەس لەسەر پارت و هاوپەیمانی جیاواز و هەروەها هەندێک وەکو سەربەخۆش خۆیان کاندید کردووە، کە لە نێویاندا پێنج ژنی کاندید هەیە و کێبڕکی دەکەن لەسەر تاکە کورسی ژنان لەنێو ئەم هەرسێ کورسیەدا.\nکاندیدە ژنەکان پێکهاتوون لە ” ڤيان دەخيل، مروا موراد، بەسمە ئەل خاتونی، حلا سامد و عبير هادي ئەلبياتی”.\nعەبیر هادی کاندیدە لەسەر لیستی هاوپەیمانی رەئی نەینەوا بە ژمارە ٣١، بە ( چاوی خەڵک)ی وت “هەموو ئەو شوێنانەی داعش داگیری کردبوو و ڕزگارکراون خەڵکی گەڕاونەتەوە و خزمەتگوزاریان بۆ دابین کراوە. بەڵام شنگال تاکە شوێنە کە زۆربەی خەڵکەکەی لە ئاوارەیدان و خزمەتگوزاریان بۆ دابین نەکراوە. بۆیە بە گرنگی دەزانم کار بۆ ئەو کێشەیە بکەم و هەروەها کار بکەم بۆ ئەوانەی چارەنوسیان دیار نییە و ڕزگار بکرێن.”\nلەم بارەیەوە کاندیدی لیستی عەقد ئەلوەتەنی بە ژمارە ٢٢ دکتۆرە مەروا موراد لە لێدوانێکدا ڕایگەیاند “کار و خەباتمان لە پەرلەمان ئەوە دەبێت کە باشتر خزمەتی ڕزگاربووانی دەستی داعش بکرێت و دەست لە کەیسی شکستنی شنگال لەلایەن داعشەوە بەرنەدەن و دەبێت ئەوانەی کە هۆکاری کۆمەڵکوژی ئێزیدییەکان بوون سزا بدرێن.”\nئەمەش لە کاتێکدایە کە پاش حەوت ساڵ لە کۆمەڵکوژی ئێزیدییەکان و نەمانی داعش تا ئێستا چارەنووسی زیاتر لە ١٢٠٠ کچ و ژنی ئێزیدی دیار نییە کە لە هاوینی ساڵی ٢٠١٤ و بەدیاریکراو لە ٣ـی ئاب لە سنووری قەزای شنگال لەلایەن ڕێکخراوی تیرۆریستی داعشەوە ڕفێندرابوون.\nڤیان دەخیل کاندیدی پارتی دیموکراتی کوردستانە بە ژمارە ٢٤، لە بازنەی سێی هەڵبژاردن لە شنگال ئاماژە بەوە دەکات، ٣ خاڵی سەرەکی هەن کە ئیشی لەسەر دەکەم لەکاتی دەرچوونم بۆ ئەنجومەنی نوێنەرانی عێراق ئەوەش گەڕانەوەی ئاوارەکان بۆ شنگال و ئاوەدانکردنەوەی دەڤەرەکە هەروەها کەیسی ڕزگاربووان و ڕفێندراوەکانی ئێزیدی و ئەوەی تریش کەیسی بە جینۆساید ناساندنی کۆمەڵکوژی ئێزیدییەکانە کە بەڕاستی هەموو لایەک تا ئێستا لەم بارەیەوە کەمتر خەمە.”\nئاوارەکانی شنگال و ئەوانەی کە گەڕاونەتەوە دەڤەرەکە لە دووەم هەڵبژاردنی پەرلەمانی عێراق دا تێپەڕ دەبن بەڵام بەپێی ئەوان تا ئێستا هەرهیچ لە داواکارییەکانیان و ئەوەی کە پێویستە بۆ دەڤەرەکە و خەڵکەکەی نەکراوە کە ئەوانە زۆترین قوربانیان داوە لە کاتی هێرشی تیرۆریستانی داعش دا بۆ سەر ناوچەکە بە گشتی.


دەلیل جەمال - 30-06-2017 - 3614 جار خوێندراوەتەوە\nمێژووی هەردەوڵەت وهەرێم وحوكمەتێك دەخوێنیتەوە ئاشنادەبیت بەوقۆناخ وگۆڕانكارییە گەورانەی كە لە ڕووی سیاسی وئابووری وكۆمەڵایەتی بە توراس وفەرهەنگیانەوە،چۆن قۆناخ بەقۆناخ ڕۆشتوون وپێشكەوتوون ومێژوویان دابەشی مێژووی بەرلە گۆڕانكاری ومێژووی دوای گۆڕانكاری،زۆرجار لەهەندێك كۆمەڵگەی پێشكەوتوە،كە لەقۆناخێكدا هیوانەماوە ئومێدنەماوە،گیرۆدەی سیستەمی خراپ وناعەدالەتی بوونەتەوەو نوقمی گەندەڵی بوون و تاڕادەی تێكچوونی شیرازە كۆمەڵایەتی ونەمانی یاساو ڕووخانی ژێرخان وسەرخانی ئابووری ،بەجۆرێك لەجۆرەكان كۆمەڵگە لە ژێرفشاری برسیەتی ونەبوونی متمانە بە حوكمەت وحوكمڕانانی بۆچاكسازی ڕیشەیی،لەقۆناخێكی دیاریكراودا،تەقینەوەی گەورە یان بومەلەرزەیەكی گەورەی سیاسی ڕوویداوەو،توانیویەتی لەڕەگەوە فاكتەرەكانی ئەم بێدادییە لەناوبەرێت،بەجۆرێك كۆمەڵگە لەژانی لەدایك بوونی هیواوئومێد لەدایك بووە.\nهەڵبەت هەرێمی كوردستان ئێستا لەدۆخێكی زۆرخراپ لەهەموو ڕووەكانەوە،بێدەنگی كۆمەڵگەش لەچاوەڕوانی لەدایكبوونێكی جیاواز لەڕووی سیستەمو سیاسەت وحوكمڕانێكی دیكە دایە،ئەم لەدایك بوونە چۆن وبەچ شێوەیەك دەبێت كێ ڕابەرایەتی دەكات؟پێموایە قۆناخی ئێستا بە تەواوی پێكهاتە سیاسی وبیروتێڕوانینەكان لە خاڵی كۆتایی نزیكین.\nبەڕای من ئەم پێكهاتەسیاسیانەی كە لەگۆشە چۆڵەكانی كۆمەڵگەوە دەڕواننە ئایندە،قۆناخی خاڵی بوونەوەی سیاسەتە لەبەردەم ئەركە قورسەكان دا،پێموایە ئەم پێكهاتانە بەواتەی ئەوە نایەت پێیان خۆشە دۆخی كۆمەڵگەیان خراپەو تەواوی كایەكانی لەبەریەك هەڵوەشاون بەڵكوو بەواتای ئەوەی قودرەت وتوانایان كۆتایی هاتووەو ناتوانن خۆیان لەبەردەم گۆڕانكارییەگەورەكان بەگەورەیی ببیننەوە،ئێستا هێزەكانی هەرێم بەتەواوی ماناوە بەدەوری خاڵێكدا دەسوڕێنەوە،كەخاڵی مانەوەی ناوە بەتەنها،چونكە شانی شل ولاوازی ئەوان باری قورسی دۆخەكە هەڵناگرێت،پێموایە ئێستا كۆمەڵگە چاوەڕێی دەستێكی ئەمین دەكات دەستێك كە بتوانن هیوای لەسەرهەڵبچنن و ئەم لەدایك بوونەی بەشێوەیەكی شایستەو بەشێوازێكی دیكە لەفۆڕم وناوەڕۆك لێ بەرهەم بێت.\nهەموومان درك بەوەدەكەین هەركات كۆمەڵگە لەبەردەم ماف وخواست وحقوقی خۆی بێدەنگ بوو دەبێت زیادلەجاران هەڵوەستەبكەین و بزانین كۆمەڵگە بەرەو قۆناخێكی دیكە دەڕوات،لەم هەنگاوەی كۆمەڵگە بۆ دروستكردنی مێژوو شوناسێكی تر هێزەكانی ئێستای لەگەڵدانییەو ڕام وایە ئەمجار كۆمەڵگە لەچوارچێوەی فۆڕم بەرەیەكی تر خۆی بەیان دەكات وپێموایە ئەمجار خۆی دەبێتە بەشێكی گەورە لەداڕشتنەوەی سیاسەت وسیستەمی بەڕێوەبردن، كۆمەڵگە ئێستا پێویستی بە هاوكاری كەسانێكە بۆلەدایك بوونی قۆناخێكی دیكە.\nڕام وایە ئەم بێدەنگییە خۆسازانە بۆ ئایندە،هەڵبەت لەچوارچێوەی دیموكراسی دەبێت. باوەڕموایە، زیادلەجاران دەبێت هاونیشتمانی لە كایەكاندا بمێنێتەوەو لەڕێگەی هەڵبژاردن وڕێگەی دیموكراسی دۆخەكە بگۆڕێت،جاكاتی ئەوەیە هەوڵی ئەولەدایك بوونەبدرێت و نەهێڵرێت لەبارببرێت،ئەمە لەكاتێكدایە ئەگەر هێزەكان بۆخۆیان نەیان توانی پێش كۆمەڵگە گۆڕانكاری گەورەبكەن لە تێڕوانین وسیاسەت وپێكهاتەیان خۆئەگەر توانییان پێم وایە دەتوانن لە گۆڕانكاری گەورەی كۆمەڵگە بمێننەوەو سود لەدۆخی دوای ئەم قۆناخەببینن.


(١٩٤٨-٠٥-٣١) ٣١ی ئایاری ١٩٤٨ (تەمەن ٧٣ )\n^ Blissett, Chelly. "Author Svetlana Aleksievich nominated for 2014 Nobel Prize ٧ی کانوونی دووەمی ٢٠١٥ لە وەیبەک مەشین، ئەرشیڤ کراوە.". Yekaterinburg News. 28 January 2014. Retrieved 28 January 2014.\n^ Treijs, Erica (8 October 2015). "Nobelpriset i litteratur till Svetlana Aleksijevitj" [Nobel Prize in literature to Svetlana Aleksijevitj]. www.svd.se (بە سویدی). Svenska Dagbladet. Retrieved 8 October 2015.\n^ Dickson, Daniel; Makhovsky, Andrei (8 October 2015). "Belarussian writer wins Nobel prize, denounces Russia over Ukraine". Stockholm/Minsk: Reuters. Archived from the original on ١٩ی تشرینی دووەمی ٢٠١٥. Retrieved 8 October 2015. Check date values in: |ڕێکەوتی ئەرشیڤ= (help) ١٩ی تشرینی دووەمی ٢٠١٥ لە وەیبەک مەشین، ئەرشیڤ کراوە.\n^ Colin Dwyer (2015-06-28). "Belarusian Journalist Svetlana Alexievich Wins Literature Nobel: The Two-Way". NPR. Retrieved 2015-10-08.\nوەرگیراو لە «https://ckb.wikipedia.org/w/index.php?title=سڤێتلانا_ئالیکسیێڤیچ&oldid=893969»\nئەم پەڕەیە دواجار لە ٠٠:٠٨ی ٢٦ی کانوونی دووەمی ٢٠٢٢ نوێ کراوەتەوە.


کورتە باس و بیرەوەری Archives - Page 2 of 3 - هەوارگەی دڵا ن\nCategory Archives: کورتە باس و بیرەوەری\nگوڵبژیرێ لەکتێبی:گوێت لە بلوێر بێ\nبە هەڵکەوت بولبولێ، لە نێزیکی خانوویەکەوە تێپەڕیبا و بیخوێندبا، یا لەو خانووەدا، دارێ سێبەری هەبا، وە ئەگەر با لەو ماڵەوە تێپەڕی کردبا، یا باران لەو ماڵە باریبا، خاوەنی خانووەکە ئەبوا سووروساتی بە بارامشا دابا.\nدەقی بابەتەکە ببینە …. گوڵبژیرێ لەکتێبی:گوێت لە بلوێر بێ→\nبەرهەمی: ماجد مەردۆخ ڕۆحانی\nپەراوێزێک لە سەر ژیانی مامۆستا مەحیەی حەق‌شناس و شاکارەکەی بە دەنگی خۆی‌تان پێشکەش ئەکەم.\nدەقی بابەتەکە ببینە …. شارەکەم سنە→\nبەرهەمی: کۆڕی نووسەران\nدەقی بابەتەکە ببینە …. وێژەی کوردی→\nهونه‌رمه‌ندی ده‌نگخۆش مه‌لاكه‌ریم….بولبولی كوردستان\nبەرهەمی: جەمال دەلاک\nله‌سه‌ره‌تای سه‌ده‌ی بیسته‌مه‌وه له‌به‌ر ئه‌وه‌ی پێشتر سه‌رچاوه‌یه‌كی ڕۆشن مان نیه ، ئه‌و هونه‌رمه‌ندانه خۆڕسك و خۆبه‌خش له‌نێو فه‌رهه‌نگ و كه‌لتوور و ژینگه‌ی پاك و زه‌نوێری كوردستان درووست بوون ، ئه‌و هونه‌رمه‌ندانه كه هیچیان ده‌رچووی فێرگه‌یه‌كی موزیك نین و نه‌بوون، ته‌نیا به‌هه‌وڵ و كۆششی خۆیان و كاریگه‌ری ژیان و فه‌رهه‌نگی نه‌ته‌وه‌كه‌یان خۆیان په‌روه‌رده كردووه.\nدەقی بابەتەکە ببینە …. هونه‌رمه‌ندی ده‌نگخۆش مه‌لاكه‌ریم….بولبولی كوردستان→\nتیپی موزیكای منداڵانی بێخود\nلەگەڵ نەبوونی هیچ فێرگەیەكی خوێندنی موزیك لەشاری سلێمانی ،لەسەرەتای سەدەی پێشوو و دوای كۆتایی هاتنی جەنگی جیهانی یەكەم ،بەهەوڵ و تێكۆشانی گەلێك كەسایەتی نیشتمان پەروەرو خەمخۆری هونەرو موزیك و گۆرانی كوردی لەساڵی (1926) تیپێكی موزیكی دادەمەزرێت.\nدەقی بابەتەکە ببینە …. تیپی موزیكای منداڵانی بێخود→\nPosted in کورتە باس و بیرەوەری\nتیپی مۆسیقای سلێمانی و گۆرانی هه‌رزاڵێ\nهه‌ڵپه‌ڕكێی گه‌ڕیان له‌ته‌واوی شاری سنه و كرماشان و ئیلام و ناوچه‌ی له‌یلاخ چه‌مشاری سنه‌و كورده‌كانی هه‌مه‌دان و دیوانده‌ره‌و ژاوه‌رۆ دا زۆرباوه‌و ئه‌وئامێرانه‌ی زیاتر له‌گه‌ڵ ڕیتمی گه‌ڕیان یان هه‌ڵپه‌ڕكێی گه‌ڕیان به‌كارهاتوون بریتین له ( ده‌هۆڵ و زووڕنا ) بۆ شایی و زه‌ماوه‌ند كه‌ڵكیان لێوه‌رگیراوه.\nدەقی بابەتەکە ببینە …. تیپی مۆسیقای سلێمانی و گۆرانی هه‌رزاڵێ→\nسروودی بەندینخانە باس لەو ئازارە دەكات كە ڕۆڵە قارەمانەكانی گەلەكەمان لە زیندانەكانی بەعسدا بەدڕندەترین شێوە ئازار دەدران و قارەمانانە ڕووبەڕووی جەللادەكان دەبوونەوە.\nدەقی بابەتەکە ببینە …. ئەی بەندینخانە→\nبەرهەمی: خالید مەجید فەرەج\nئەم غەزەلەی حافز بەو دەسپێکە عەرەبیەوە بۆ زمانی تورکی وعەرەبی وتاجیک و ئەفغانییش تەرجەمە کراوەو بەئاوازو ئەدای و سەمای عیرفانیەوە وتویانە. من هەمویانم گوێ لێگرتووە هیچیان وەکو دەنگخۆشانی ئێران هەقی خۆیان نەداوەتێ\nدەقی بابەتەکە ببینە …. گۆرانیەکی بەناوبانگ→\nهونەرمەندى گۆرانيبێژ عومەر ڕەزا\nكاتێك گوێ بیستی گۆرانیەكانی ( هاتم هاتم و پەڵپوبیانوم پێ مەگرە ) دەبیت ڕاستەوخۆ هونەرمەند (عومەر ڕەزا ) لەدەرگای بیرو هۆشمان دەدا.\nدەقی بابەتەکە ببینە …. هونەرمەندى گۆرانيبێژ عومەر ڕەزا→\nئەو بەهرەمەندە دەست ڕەنگینە هونەرمەند ( محەمەد دانش ) خەڵكی شارەجوانەكەی ( مەهاباد ) ی ڕۆژهەڵاتی كوردستانە ، ناوی تەواوی هونەرمەند (محەمەد خەلیل قادر) ە\nدەقی بابەتەکە ببینە …. محەمەد دانش→\nمحەمەدصالح دیلان، ئەو شاعیرەیە كە هەموو ژیانی بەختكرد و تێكۆشا بەرامبەر بەدوژمنان و داگیركەرانی وڵاتەكەی، هونەرمەند و شاعیرێك دەنگە بەسۆزو زولاڵەكەی، هۆنراوە بەرزو لێوڕیژ لەهەستی نەتەوایەتی بۆ هەمیشە لەنێو نەتەوەكەیدا بەرزی ماوەتەو دەمێنێتەوە.\nدەقی بابەتەکە ببینە …. محەمەد ساڵح دیلان→\nدەرسی ناکۆکی و تووڕەیی\nبەرهەمی: رەئووف مفتی زادە\nتازه به خۆزگه و بریا هاوژینەکەم نایتەوه بەڵام خۆزگه ئەو ئامۆژگاریەم له چاو بگرتبای و ئەو شەوەم به ڕک و تووڕەیی نەکردبای به ڕۆژ با ئێسته شەوانی ژینم به ڕژاندنی ئەسرینی پەشیمانی نەدایتە سەر!\nدەقی بابەتەکە ببینە …. دەرسی ناکۆکی و تووڕەیی→\nهێشتا ته‌مه‌نم (5) پێنج مانگ و (7) رۆژ بوو به‌دنیا هاتبووم ، له‌خانوویه‌كی نیمچه كه‌مپدا كه حه‌وت ماڵه هه‌ژاری كرێچی پێكه‌وه له‌وحه‌وشه‌دا خۆشیی و ناخۆشییان له‌گه‌ڕه‌كی حاجی حان له ماڵی مام خێروڵڵا پێكه‌وه به‌ش ده‌كرد\nدەقی بابەتەکە ببینە …. رۆژێکی شووم→\nبەرهەمی: ماجد ڕۆحانی\nشێعری نالی، وەک کێوە بەرزە شاخاوییەکانمان، هەموو بۆمان هەیە بۆی بڕوانین.\n[ ئەو پەیکەرەی نالی، دەست‌وکاری هونەرمەندی گەورەی کورد، مامۆستا هادی زیائەددینی]\nدەقی بابەتەکە ببینە …. گوڵبژێرێک لە غەزەڵەکانی دیوانی نالی→


نێیمار، باوكی راسپاردووه بۆ ئه‌وه‌ی ته‌سلیمی مێسی و سوارێزی بكاته‌وه\nرۆژنامه‌كانی لكیپی فره‌نسا ئاماژه‌ی بۆ ئه‌وه كردووه كه نێیمار داوای له باوكی كردووه مامه‌ڵه‌ی گه‌ڕانه‌وه‌ی بۆ بارسێلۆنا ده‌ستپێبكات، رۆژنامه‌یه‌كی كه‌ته‌لۆنیاش ئاشكرای كردووه كه بارسێلۆنا دوو پێشنیازی بۆ پاریس سانجێرمان ئاماده كردووه.\nرۆژنامه‌ی لكیپی فره‌نسا نووسیویه‌تی: پاریس سانجێرمان ئاماده‌یه به 280 ملیۆن یۆرۆ نیێیمار به بارسێلۆنا بفرۆشێته‌وه.\nپێگه‌ی سپۆرتی كه‌ته‌لۆنیا نووسیویه‌تی: بارسێلۆنا گفتووگۆیه‌كانی له‌باره‌ی گه‌ڕانه‌وه‌ی نێیمار له‌گه‌ڵ پاریس سانجێرمان ده‌ستپێكردووه، یانه كه‌ته‌لۆنیاییه‌كه داوای له یانه پاریسییه‌كه كردووه چه‌ند یاریزانێكی لێ بكڕێت و تێھه‌ڵكێشی گرێبه‌سته‌كه‌ی نێیماری بكات، له‌وانه ئۆمتیتی، راكیتیچ و دێمبلی، به‌ڵام یانه پاریسییه‌كه هیچ كامێك له‌م یاریزانانه‌ی ناوێت و ته‌نیا كۆتینهۆی مه‌به‌سته.\nله لایه‌كی دیكه‌یشه‌وه، پێگه‌ی ئاسی ئیسپانیا نووسیویه‌تی: بارسێلۆنا ئاماده‌یه، دێمبلی، ئۆمتیتی و راكیتیچ له‌گه‌ڵ 100 ملیۆن یۆرۆ له پێناو گه‌ڕانه‌وه‌ی نێیمار بداته پاریس سانجێرمان.\nبه گوێره‌ی هه‌مان سه‌رچاوه، له ئه‌گه‌ری رازینه‌بوونی پاریس سانجێرمان، بارسێلۆنا ئاماده‌یه 100 ملیۆن یۆرۆ له‌گه‌ڵ كۆتینهۆ له پێناو گه‌ڕانه‌وه‌ی نێیمار بداته یانه پاریسییه‌كه.\nنێیماری ته‌مه‌ن 27 ساڵ، له هاوینی 2017 گرێبه‌سته‌كه‌ی له‌گه‌ڵ بارسێلۆنا به به‌های 222 ملیۆن یۆرۆ هه‌ڵوه‌شانده‌وه و روویكرده پاریس سانجێرمان.\nنێیمار پێشتر له كۆی 186 یاری 105 گۆڵ و 76 ئاسیستی بۆ بارسێلۆنا كرد بوو، له‌گه‌ڵ یانه‌ی پاریسییه‌كه‌ش له كۆی 58 یاری 51 گۆڵ و 29 ئاسیستی تۆمار كرد بوو، به‌ڵام به‌شێكی كاته‌كانی له‌گه‌ڵ ئه‌و یانه‌یه به پێكانه‌وه تێپه‌ڕ كرد.


بنەماڵەی قوربانێکان حزب ئەڵا و ئێران بە تاوانباری تەقینەوەی ١٩٩٤ لە ئارژانتین دەزانن\nبیرەوەری کوژراوانی ناوەندی جوولەکەکان لە ئارژانتین\nحکومەتی ئارژانتین تا ئێستا سێ جار بە شێوەی فەرمی، ئێرانی وەک بەرپرسی تەقینەوەی تێرۆرستی ئامیا، ناوەندی هاوکاری جوولەکەکان زانیوە.\nخەڵک و کۆمەڵی جوولەکەکانی ئاڕژانتین، لە بیست و شەشەمین ساڵوەگەڕی بۆمبدانانەوە لە باڵیۆزخانەی ئیسڕایل لە بوێنس ئایرس، یادی کوژراوانی ئەو هێرشە تێرۆرستییەیان ڕیزگرت و خوازیاری بە دواداچوونی جیدی بۆ سزادانی ئەنجامدەرانی ئەو تێرۆرە بوون.\n٢٦ ساڵ لە کوژرانی ٢٢ کەس لە باڵیۆزخانەی ئیسڕایل لە ئارژانتین تێپەڕیوە و بنەماڵەی کوژراوان، کە رۆژی هەینی ٢٥ی ڕەشەمە لە "ناوەندی نیشتمانی بۆ بیرەوەری و مافەکانی مرۆڤ" لە ئارژانتین کۆببوونەوە، هەروا خوازیاری بە دواداچوون و لێکۆڵینەوە و ناساناندنی ئەنجامدەران و بڕیاردەرانی ئەو تاوانە ترسناکەن. ئەوان ئێران و حیزب ئەڵا وەک تاوانباری سەرەکی لە ئەو ڕووداوە دا دەزانن و دەڵێن، هاتنە سەر کاری حکومەتی نوێ، ئەوانی بۆ دادخوازی ئومێدەوار کردووە.\nواڵدو وڵف، بەرپرسی شاندای نوینەرایەتی کۆمەڵی جوولەکەکانی ئارژانتین لە ئەو بۆنەیە دا گوتی:"حکومەتی ئێستا، حکومەتێکە کە پەیمانی هاوکاری و یادداشتی لێک تێگەیشتنی مۆرکراوی لە گەڵ ئێرانی وەلاناوە. حکومەتێکە کە سەربەخۆیی بۆ بەشی دادوەری گەڕاندۆتەوە تا بتوانن بە هەبوونی ئازادی تەواو سەبارەت بە واژۆکردنی ئەو پەیمانە و دۆخی دادوەر ئالبێرتۆ نیسمان، ڵیکۆلینەوە ئەنجام بدات. بۆمبدانانەوە لە باڵیۆزخانەش لە ڕەوتی ئەو ڕووداوانە بە هەڵکەوت نیە و دەزانین کە حیزب ئەڵای لوبنان بە پشتیوانی ئێران لە ئەو کارەدا نەخشی هەبووە."\nبێجگە لە دەست هەبوون لە تەقاندنەوەی باڵیۆزخانەدا، حکومەتی ئارژانتین تا ئێستا سێ جار بە شێوەی فەرمی، ئێرانی وەک بەرپرسی تەقینەوەی تێرۆرستی ئامیا، ناوەندی هاوکاری جوولەکەکان لە ساڵی ١٩٩٤ ناساندوە و داد ئەستێنی ئاژرانتین لە ئوکتوبری ٢٠٠٦ دوای ١٢ ساڵ لێکۆڵینەوەی بەربڵاو، لە دژی کاربەدەستانی ئێرانیش داوای کرد بە فەرمی کۆماری ئیسلامی بە تاوانباربزانن.\nئێران بەردەوام ئەو تاوانە بە ڕاست نازانیت، بەڵام بنەماڵەی قوربانیان و گابریلا میچتی، جێگری سەرۆک کۆماری ئارژانتین کە نوینەری کۆمەلی جوولەکەکانیشە خوازیاری ڕوونبوونەوەی ئەو لێکۆڵینەوانەن.\nئەوە یەکەم جار کە بۆنەی بیرەوەری قوربانیانی باڵیۆزخانە لە شوێنێکی دیکە و لە ناوەندی نیشتمانی بۆ بیرەوەری مافەکانی مرۆڤ لە ئارژانتین بەڕێوەدەچێت.


کوالکۆم پڕۆسێسەری Snapdragon 845ـی ڕاگەیاند (نوێکراوەتەوە) – کەی ئای تی ئێن\nئەندرۆید 6, كانونی یه‌كه‌م 2017\nکوالکۆم پڕۆسێسەری Snapdragon 845ـی ڕاگەیاند (نوێکراوەتەوە)\nدوێنێ ۳ شەممە کۆمپانیای ئەمریکیی کوالکۆم بە فەرمیی نوێترین ڕەقەکاڵای چارەسەرکەر – پڕۆسێسەری بە ناوی سناپدراگۆن ٨٤٥ ڕاگەیاند. بێگوومان ٨٤٥ دەبێتە ناودارترین تایبەتمەندیی مۆبایلەکان لە ساڵی داهاتوودا، کە لەسەر مۆبایلە ئاست بەرزەکانی ساڵی داهاتوو جێگیر دەکرێت. هەروەها پێشبینی دەکرێت بە هەمانشێوەی مۆبایلەکان، لەسەر لاپتۆپەکانی سیستەمی ویندۆوز ۱۰ جێگیر بکرێت. ئەم پڕۆسێسەرە خاوەن خێرایی و هێزێکی زۆر و و نیشاندانی بەرزی وێنەکانە، خوێنەری زانیاریی زیاتر بن، بەڵام هێشتا زانیاری تەواوەتی لە بەردەست نییە.\nدوای ساڵێک لە بەکاربردنی پڕۆسێسەری سناپدراگۆن ٨۳٥ـی ئاست بەرز لە لایەن کۆمپانیاکانەوە بۆ مۆبایلەکانیان کە ڕەنگدانەوەی تایبەتمەندی خێرایی مۆبایلەکان بوو لە لایەن بەکارهێنەرانەوە، کۆمپانیای کوالکۆم دووبارە دەیەوێت بازاڕ و ناوی خۆی بەم ڕەقەکاڵا پێشکەوتووە لای کۆمپانیاکان و خەڵکییەوە گەرم بکاتەوە. با دەربارەی تایبەتمەندییەکانی بدوێین. سناپدراگۆن ٨٤٥ نوێترین تەکنەلۆژیا لە فرە ناوکی پڕۆسێسەر کە لە لایەن ARMـەوە دروستکراون بە کار دەبات، کە لەگەڵیدا DynamicIQ هەیە کە جگە لەوەی خێراییەکی زۆرتر دەدات بە مۆبایل، دەتوانێت باشتر وزە و هێزی مۆبایل بە کار ببات.\nئاستی خێرایی ئەم پڕۆسێسەرە نوێیە بە ڕێژەی ۳۰% لە پڕۆسێسەری سناپدراگۆن ٨۳٥ـی پێشوو بەرزترە.\nبە هۆی ئەوەی زانیاری تەواو دەربارەی تەکنەلۆژیاکانی تری ئەم پڕۆسێسەرە نییە ناتوانین تەکنەلۆژیای نانۆمەتری ئەم پڕۆسێسەرە دیاری بکەین کە ئایا لەسەر تەکنەلۆژیای ۱۰ نانۆمەترییە؟ یان ۷ نانۆمەتریی؟ بەڵام دەکرێت بڵێین ۱۰ نانۆمەتریی ئەمەش بە هۆی ئەو هەواڵانەی کە تێیدا دەوترا کۆمپانیای کوالکۆم لە ساڵی ۲۰۱٨ لەگەڵ کۆمپانیای TSMC بۆ دروستکردنی پڕۆسێسەر بە تەکنەلۆژیای ۷ نانۆمەتریی کار دەکات، کە وایە بۆ ئەم بەرهەمە کۆمپانیا تەکنەلۆژیای ۱۰ نانۆمەتریی فەراهەم کردووە. “تەکنەلۆژیاکانی نانۆمەتریی لە مۆبایلەکان کاریگەریی لە خێرایی دروست دەکات.”\nدەربارەی توانای گرافیکییش، سناپدراگۆن ٨٤٥ گرافیک کاردی ئەدرێنۆ ٦۳۰ لە خۆ دەگرێت و توانا گرافیکییەکەی بە ڕێژەی ۳۰% باشتر کراوە. ئەم گرافیک کاردە دەتوانێت ڕوونی و توانایەکی باشتر بۆ یارییەکان و هەندێک لە ئەپەکان بدات، هەروەها بە بەراوردکردن بە گرافیک کاردی پڕۆسێسەری سناپدراگۆن ٨۳٥ دەتوانێت ڤیدیۆکان باشتر نیشان بدات.\nسناپدراگۆن ٨٤٥ـی نوێ پشتگیری لە پێشاندانی وێنە و ڤیدیۆی 4K HDR دەکات. پشتگیری لە پێشاندانی تەواویی جۆرایەتیی ڤیدیۆی خاو بە ڕوونی ۷۲۰ دەکات. پشتگیری لە هەموو جۆرە هەستەوەرێکی دەنگ و ڕووخسار و پەنجەمۆر دەکات.\nزانیاریەکی کەم دەربارەی پشتگیریکردنی پڕۆسێسەری سناپدراگۆن ٨٤٥ بۆ ڕەقەکاڵانی تر هەیە، تەنیا پێشبینی دەکرێت پشتگیری لە خێرابارگاوییکەرەوەی ٥ بکات کە پێدەچێت لە مۆبایلە پێشکەوتووەکانی ساڵی داهاتوودا هەبێت و خێراییەکی زۆر لە کاتی بارگاوییکەرەوە بدات. ئەمە زانیاریە دەستکەوتووەکانی ئەم بەرهەمە نوێیەی کۆمپانیای کوالکۆم بوو، دوای ئەوەی زانیاری زیاتر ئاشکراکرا، ئەوا بێگوومان بابەتەکە بە تایبەتمەندییە نوێیەکان نوێ دەکەینەوە. هەروەها کوالکۆم ڕایگەیاندووە ئەو مۆبایلانەی کە بە پڕۆسێسەری سناپدراگۆن ٨٤٥ کار دەکەن له سەرەتاکانی ساڵی داهاتوودا نمایش دەکرێن، کە پێشبینی دەکرێت مۆبایلەکانی کۆمپانیاکانی سۆنی و سامسۆنگ و شاومی و HTC و هەندێکی تر بە زوویی هەڵگری پڕۆسێسەرە نوێیەکە بن.\nتاگەکان بەرهەمی نوێ ڕەقەکاڵا سناپدراگۆن ٨٤٥ کوالکۆم


کۆسرەت ڕەسول عەلی: هیچ حیسابێک بۆ بڕیارەکەی بەغدا دژی نەجمەدین کەریم ناکەین - باسنیوز\nکۆسرەت ڕەسول عەلی: هیچ حیسابێک بۆ بڕیارەکەی بەغدا دژی نەجمەدین کەریم ناکەین\nداوا لە خەڵکی کوردستان دەکات پشتیوانی لە سەربەخۆیی بکەن\n19/09/2017 - 10:30\nجێگری سەرۆکی هەرێمی کوردستان لە میانی کەرنەڤاڵی پشتیوانی لە سەربەخۆیی کوردستان لە کەرکووک ڕای گەیاند، هیچ حیسابێک بۆ بڕیارەکەی پەرلەمانی عێراق لە دژی پارێزگاری کەرکووک ناکەن.\nلە کەرنەڤاڵەکەی کەرکووکدا کە بۆ پشتیوانیکردن لە سەربەخۆیی کوردستان ڕێکخراوە، نەجمەدین کەریم، پارێزگاری کەرکووک ڕای گەیاند، رۆژی ٢٥ی ئەم مانگە، ڕۆژی چارەنووسی خەڵکی کوردستانە، ڕۆژی بەرەوپێشچوونە بۆ ڕیفراندۆم، تا جارێکیتر بۆ هەموو دونیای بسەلمێنین کە ئەم خاکە خاکی کوردستانە.\nجەختیشی لەوە کردەوە: ”ئەمڕۆ هەموو لێرەین لە سایەی پێشمەرگە قارەمانەکانمان. لە سایەی ئەو شەهیدانەی کە خوێنی خۆیان بەخشیوە بۆ ئەوەی کورد و عەرەب و تورکمان و کلد و ئاشووری بتوانن لەم شارەدا بە خۆشی بژین“.\nهەر لە کەرنەڤاڵەکەدا کۆسرەت ڕەسول عەلی، جێگری سەرۆکی هەرێمی کوردستان و جێگری یەکەمی سکرتێری گشتیی یەکێتیی نیشتمانیی کوردستان ڕای گەیاند: ”کەرکووک شاری برایەتی و تەباییە، شاری پێکەوەژیانی کورد و عەرەب و تورکمان و ئاشووری و کلدانە کە بەبێ جیاوازی پارێزراون و دەیانپارێزین“.\nئەوەشی ڕوون کردەوە کە داوایان لە خەڵکی کوردستان کردووە، بە بەشداریکردن لە ڕیفراندۆم، چارەنووسی خۆیان دیاری بکەن. گوتیشی: ”لەم ڕۆژانەدا بەغدا بڕیارێکی لە دژی نەجمەدین کەریم، پارێزگاری کەرکووک دەرکرد، ئێمە هیچ حبیساب بۆ بڕیارەکەی بەغدا ناکەین“.\nبه‌رپرسێكی دیكه‌ی یه‌كێتی ده‌ستی له‌كار كێشایه‌وه\nبه‌به‌ڵگه‌وه.. لە کەرکووک پۆستێكى تر له كورد وه‌رگیرایه‌وه\nپەرلەمانتارێکی گۆڕان: عەبادی بۆ جێبەجێکردنی بەڵێنەکەی ٤٨ کاتژمێری ماوە\nساڵح موسلیم لەبارەی کشانەوە لە عەفرین ڕوونکردنەوە دەدات\nقایمقامی چەمچەماڵ: نازانین بۆ شاسوار عەبدولواحید هێزەکانی ئاسایشی بەڕێ کردووە\nگرووپە توندڕەوەکان گرتەی ڤیدیۆیی چوونە ناو عەفرین بڵاو دەکەنەوە\nسەرچاوەیەک: فڕۆکەخانەی نەجەف لەلایەن پێنج حزبی شیعییەوە بەڕێوە دەبرێت


10 لە باشترین لاپتۆپ لە جیهاندا - کورد نیوز\nتایبەتە بە هەواڵ و زانیاری\n10 لە باشترین لاپتۆپ لە جیهاندا\nApril 07, 2019 کۆمپیتەر\nكۆمپیوتەری لاپتۆپ ، یەكێكە لەداهێنانه‌كانی مرۆڤایەتی لەسەدەی بیستەم و توانی شۆڕشێكی تەكنەلۆجیای گەورە بەرپا بكات.\nبەکارهێنەرانی لاپتۆپ رووی لە زیاد بوون کردوە وەک لەبەکارهێنەرانی دیسکتۆپ ، وەک ئاشکرایە کاتێک لاپتۆپ دروستکرا کێبرکێ کەوتە نێوان کۆمپانیاکان ، کە ئێستا زۆر لە بەکارهێنەرانی زیاتر گرنگی بە مواسەفاتەکانی دەدەن بۆ ئەوەی تووشی کێشەنەبن لەکاتی بەکارهێنانیدا\nبەپێی ئەم ریزبەندیەی ئەم سایتە کردویەتی لاپتۆپی Dell XPS 13 باشترین لاپتۆپە بۆ ساڵی ۲٠۱۷ و تایبه‌تمه‌ندیه‌كانى ئەم لاپتۆپە به‌م شێوه‌یه‌یه :\nسەبارەت بەم لاپتۆپە جۆرەکەی ئینتێڵە پرۆسێسەرەکەی لە هەردوو جۆری core i3 و core i7 و رامەکەی 4 – 16 g شاشەکەی 13.3-inch FHD (1,920 x 1,080) – QHD+ (3,200 x 1,800 و قەبارەی ناوەکی 128GB – 1TB SSD .. کە ئەمەش بەپێی تایبه‌تمه‌ندیه‌كانى نرخەکەی ئەگورێت کە نرخەکەیان لە نێوان $848.77 و $884.66\n2-Asus Zenbook UX310UA\nئەمە دووەم لاپتۆپە کە ئەم مالپه‌ره هەڵیسەنگاندوە کە ئەم لاپتۆپە کۆمەڵێک تایبەت مەندی هەیە کە ئەمانەن\nئەم لاپتۆپە کە جۆرەکەی ئەنتلە پرۆسێسەرەکەی لە هەردوو جۆری core i3 – core i5 رامەکەی ۸ گێگا و شاشەکەی\n13.3-inch up to QHD+ (3,200 x 1,800) | Storage قەبارەی ناوەکی: 256GB SSD کە ئەم لاپتۆپە نرخەکەی دەگۆرێت بەپێیتایبه‌تمه‌ندیه‌كانى کە لە نێوان $810 ـ$884.89\n3 – لاپتۆپی لینۆڤۆ یۆگا کە پلەی سێیەمە لە جیهاندا کەتایبه‌تمه‌ندیه‌كانى ئەم لاپتۆپە جۆرەکی ئەنتل ئەتۆمە رامەکەی ٤ گێگایە ، شاشەکەی لە نێوان 10.1-inch full HD IPS touchscreen قەبارەی ناوەکی دەستپێدەکات 64GB SSD, up to 128GB microSD کە نرخی ئەم لاپتۆپە لە بەپێی مواسەفات دەگۆرێت $289 ـ €433.99\n4 – Apple Macbook Pro with touchbar ئەم ئەپڵە بە پلەی چوار دێت بە پێی ئەو ریزبەندییەی کراوە کە جۆرەکەی ئەنتڵە دەبڵ کۆرە واتا لە نێوان Core i5 – i7 رامەکەی لە نێوان 8GB – 16GB ، شاشەکەی 13.3-inch, (2,560 x 1,600) IPS ، قەبارەی ناوەکی 256GB – 1TB PCIe 3.0 SSD ، نرخی ئەم ئەپڵە دەگۆرێت $1709 ـ $2199 .\n5 – Apple MacBook 12 ئەپڵ بووک ١٢ کە بە پلەی پێنجەم دێت لەسەر ئاستی جیهانداتایبه‌تمه‌ندیه‌كانى ئەپڵ بووک Intel Core M3 1.2GHz – Intel Core i7 1.4GHz ، رامەکەی لە نێوان 8GB – 16GB ، شاشەکەی 12-inch, (2,304 x 1440) IPS 16:10 ، قەبارەی ناوەکی 256GB – 512GB SSD ، نرخی ئەپڵ بووک لە $1049.99 دەستپێدەکات وە بەپێی تایبه‌تمه‌ندی دەگۆرێت.\n6 – Asus ROG Zephyrus GX501 لاپتۆپی ئەسوس بە پلەی شەش دێت لەم ریزبەندییە کە لاپتۆپی ئەسوس کۆمەڵێک تایبه‌تمه‌ندیه‌كانى هەیە ئەمانەن جۆرەکەی ئەنتڵە Intel Core i7-7700HQ (quad core 3.8GHz) ، رامەکەی لەنێوان 16GB DDR4 ، شاشەکەی لەنێوان 15.6-inch, Full HD (120Hz with Nvidia G-Sync) ، قەبارەی ناوەکی 512GB SSD ، نرخی ئەم لاپتۆپە لەنێوان $2299 دەسپێدەکات.\n7 – Dell Inspiron 15 7000 Gaming ئەم لاپتۆپە تایبەتە بە بواری گەیمینگ،کە ئاشکرایە زۆر لە گەیمەران گرنگی بەتایبه‌تمه‌ندیه‌كانى بەرز دەدەن بۆ ئەوەی لە کاتی یاری کردن تووشی کێشە نەبنەوە گرنترینتایبه‌تمه‌ندیه‌كانى جۆرەکەی ئەنتڵە لە جۆری Intel Core i5-7300HQ (quad core 3.5GHz) ، رامەکەی لە نێوان 8GB DDR4 ، شاشەکەی 15.6-inch, Full HD ، قەبارەی ناوەکی 256GB SSD ، نرخی ئەم لاپتۆپە لە نێوان $911.99 دەستپێدەکات .\n8 – Asus Chromebook Flip لاپتۆپی ئەسوس کرۆم بووک بە پلەی هەشت دێت لەسەر ئاستی جیهان ، کە ئەمەش کۆمەڵێک تایبەتمەندی هەیە ئەمانەن ، سەرەتا جۆرەکی پنتیومە Intel Pentium 4405Y – Intel Core m3-6Y30 ، رامەکەی 4GB ، شاشەکەی لە نێوان 12.5-inch, FHD (1,920 x 1,080) LED backlit anti-glare ، قەبارەی ناوەکی 32GB – 64GB eMMC ، نرخەکەی دەستپێدەکات لە نێوان $459.99 ـ$649.99.\n9 – Microsoft Surface Pro 4 لاپتۆپی مایکرۆسۆفت کە بە پلەی نۆیەم دێت لەسەر ئاست جیهان کە ئەمەش دەتوانێت دڵی بێ کێشە کاربکات و تایبه‌تمه‌ندیه‌كانى ئەمانەن کە جۆرەکەی ئەنتڵە Intel Core m3 – i7 ، رامەکەی لە نێوان 4GB – 16GB ، شاشەکەی لە نێوان 12.3-inch, 2,736 x 1,824 PixelSense display ، قەبارەی ناوەکەی 128GB – 1TB SSD ، کامێراکەی 8MP rear-facing, 5MP front-facing ، نرخەکەی دەستپێدەکات لە نێوان $549.99 ـ $999.\n10 – Acer Switch 3 زۆر لە بەکارهێنەرانی تەکنەلۆژیا دەڵێن ئەسەر باشترە بەڵام بە پێچەوانەوە ، لاپتۆپی ئەسەر بە پلەی دەیەم دێت لەسەر ئاستی جیهانتایبه‌تمه‌ندیه‌كانى و جۆرەکەی ئەنتڵە 1.10GHz Intel Pentium Quad Core N4200 – Intel Core i3 7100U ، رامەکەی 4 گێگایە ، شاشەکەی 12.2-inch, 1920 x 1200 IPS LCD touchscreen ، قەبارەکەی لە نێوان 64GB – 128GB eMMC ، نرخەکەی دەست پێ دەکات لەنێوان $449 ـ£479.99 .\nلەلایەن Kurdish News\nئێمە مەبەستمان خزمەت کردنی ئێوەیە هیوادارم سودێکم هەبێت بەتان.\nله April 07, 2019\nپۆلێن کردن: کۆمپیتەر\nبه‌خێربێن بۆ ماڵپه‌ڕی کورد نیوز\nلێدوانی ڤالڤێردی پاش بردنەوەى بەرشەلۆنە لە سۆسیداد\nراهێنەری بەرشەلۆنە تەئکیدی کردەوە کە یارییەکی قورسیان ئەنجامداوەو رەتیشیکردەوە کە کۆتینیۆ دژی هاندەران وەستابێتەوە. پاش بردنەوە...\nهواوی: لە ماوەی پێنج ساڵدا کێشەی ئەمنی ئامێرەکان چارسەر دەکەین\nکۆمپانیای هواوی ڕایگەیاند، چارەسەرکردنی کێشە ئەمنییەکانی هواوی سێ بۆ پێنج ساڵ دەخایەنێت، تاوەکو بە تەواوی بتوانێت کێشەکانی تایبەت بە بوار...\nپیاوێکی تەمەن ٧٨ ساڵی ئەمەریکیی دانی بە کوشتنی ٩٠ کەسدا نا\nپیاوێکی تەمەن ٧٨ ساڵی نیشتەجێی ویلایەتی کالیفۆڕنیا لە ئەمەریکا بەناوی سامۆئێل مکندۆدێڵ دانینا بە کوشتنی زیاتر لە ٩٠ کەسدا لە ماوەی چوار دە...\nکۆی گشتی سه‌ردانی ماڵپه‌ڕ\nئەم پۆستە بۆخزمەتی ئێوەیە\nبڵاوکراوەی 30 ڕۆژ\n© ©هەمو مافێکی پارێزراوە بۆ کورد نیوز


ئەفغانستان، بەرەیەکی نوێی شەڕی سارد ⋆\nله رۆژانی رابردوودا، كۆمه‌ڵگای نێوده‌وڵه‌تی دیمه‌نه تراژێدییه‌كانی فڕۆكه‌خانه‌ی كابۆلیان به چاوی خۆیان بینی، كشانه‌وه‌ی ئه‌مریكا له ئه‌فغانستان و خێرا كۆنترۆڵكردنی ئه‌و وڵاته له‌لایه‌ن چەکدارانی تاڵیبانه‌وه وه‌ك ده‌سپێكی كۆتایی هاتنی ژیانی كه‌سانێكی زۆر وابوو، هه‌ستی ترس و دڵه‌ڕاوكێ كه هۆكاره‌كه‌ی بۆ كشانه‌وه‌ی خێرا و بەپەلە ئه‌مریكا ده‌گه‌ڕایه‌وه، نیگه‌رانی قووڵی ئه‌و كه‌سانه‌ی لێكه‌وته‌وه كه خۆیان به فڕۆكه و هێلیكۆپته‌ره‌كانه‌وه هه‌ڵده‌واسی.\nبه‌و رووداوه‌ی کە له فڕۆكه‌خانه‌ی كابول روویدا، زۆر به‌ڕوونی هه‌ست به‌و ترسه ده‌كرێت، خه‌ڵك هێشتا له بیریه‌تی كه جێبه‌جێكردنی رێوشوێنه تونده‌كان له‌لایه‌ن ئیداره‌ی تاڵیبان له نه‌وه‌ده‌كانی سەدەی رابردوو ئه‌و وڵاته‌ی به‌ره‌و كوێ برد. ئه‌وانه‌ی بۆ حكوومه‌تی ئه‌فغانستان كاریان كردووه، ئه‌وانه‌ی بۆ بونیادنانه‌وه‌ی ئه‌فغانستان له‌گه‌ڵ هێزه‌كانی هاوپه‌یمانان و ئه‌مریكا هه‌ماهه‌نگییان كردووه، هه‌ستیان به‌وه كردووه كه تا ئه‌م دواییانه نوێنه‌رایه‌تی ئه‌فغانستانیان كردووه له‌ناكاو و زۆر خێرا پشتیوانیكردنیان له‌لایه‌ن ئه‌مریكا و هێزه‌كانی رۆژئاواوه كۆتایی پێ هاتووه.\nدانیشتوانی ئەو وڵاتە لەئێستادا، هەست بەوە دەکەن کە پێشتر بیریان لەو رێککەوتننامە ئاشکرا و شاراوانە نەکردبووەوە کە ئەمریکا لەسەر مێزی دانوستان ئەنجامی دابوون، هەر بۆیە پێیانوایە هەڵخەڵەتێندراون، جێهێڵدراون و کارنامەی شکست دراوەتە دەستیان.لە کۆتاییدا کەوتنی کابولی پایتەختی ئەفغانستان پێویستی بە شەڕ و کوشتار نەبوو، چونکە تەنها ئەمریکا بە پابەندبوونی بەو رێککەوتننامەیەی لە ساڵی ٢٠٢٠دا لەگەڵ چەکدارانی تاڵیبان واژووی کردبوو، پشتی کردە ئەفغانستان و بووە هۆی هاتنە کایەی ئەم کارەساتە دڵتەزێنە لەو وڵاتە.\nبێگومان تەنها حکوومەتی کابول و هاووڵاتییانی ئەفغانستان نەبوون کە پرس و راوێژیان پێ نەکرا، بەڵکو ئەو وڵاتانەی ئەورووپاش کە لە سەردەمی دەسەڵاتی جۆرج بۆش بوونە هاوپەیمانی ئەمریکا لە جەنگی دژبە تیرۆردا، ناوبەناو رووبەڕووی بڕیارە تاکلایەنەکانی ئەمریکا دەبوونەوە، ئاشکراشە کە ئەم رەفتارانەی واشنتۆن مایەی رەزامەندی رۆژئاوا نەبوو، هەربۆیە کاتێک پرسیار لە سەرکۆماری فەڕەنسا، ئیمانوێل ماکرۆن کرا دەربارەی هاوپەیمانی دۆناڵد ترەمپ لەگەڵ ناتۆ و یەکێتیی ئەورووپا، گوتی: “ناتۆ دووچاری مردنی مێشک بووە”.\nحکوومەتەکەی جۆ بایدن لە دوایین کۆبوونەوەی لووتکەی ناتۆدا هەوڵ و تەقەلایەکی زۆریدا بۆ رەواندنەوەی ئەو گومانانە، تاکوو میراتی دۆناڵد ترەمپ بسڕێتەوە و ئەو ئۆپەراسیۆنە خێرایەی کردە بە بیانووی کەم کردنەوەی تێچووەکانی ئەمریکا لەو شەرەدا ئەنجام دا. بەڵام لە راستی دا رکابەری جیۆپۆلیتیکی ئەو سێ هێزە گەورەیە ئەمریکا، رووسیا و چین لە رۆژهەڵاتی دەریای ناوەڕاست دەستی پێ کرد لە دەریای رەش و ناوچەی قەفقاز دوویەم بەرە شەڕ کرایەوە. دوای کشانەوەی ئەمریکا لە ئەفغانستان شتێکی چاوەڕوانکراو نەبوو کە سێیەم بەرە، ئاسیای ناوەڕاست-ئەفغانستان-باشووری ئاسیا بێت. بەڵام رۆژئاوا بە تایبەتیش ئامریکا بەو برینانەی بە کشانەوەکە دروستی کردووە بە شەلی دەچێتە ناو ئە بەرەیەوە، هەروەها بەداخەوە هێشتا وڵاتانی ئەورووپا، ئەفغانستان بە شوێنێک بۆ بەرهەمهێنانی تیرۆر و پەنابەر و مادەی هۆشبەر دەبینن. هەتا ئەورووپا و ئەمریکا تەنها لە رووی ماددییەوە لێکدانەوە بکەن و ستراتێژیەتی شکستخواردووی رۆژئاوا(دەوڵەت نەتەوە سازی) و دۆخی خراپی مرۆیی لە ئەفغانستان پشتگوێ بخەن، ناتوانن سیاسەتێک فەراهەم کەن کە سەقامگیری بۆ ناوچەکە بەرقەرار بکات.\nکۆمەڵێک لە خەڵکی کوردستان وبەشێک لە چالاکڤانان و شرۆڤەکارانی سیاسی کورد هؤشداری دەدەن کە ئەو دۆخەی ئەفغانستان وشێووازی کشانەوەی هێزەکانی ئامریکا لەو وڵاتە بۆ عێراق و هەرێمی کوردستانیش چاواروان کراوە بەڵام لە چەند رەهەندەوە گەر تاوتۆی بکەین زۆر ئەستەمە ئامریکا هاوشێوەی ئەوەی لە ئەفغانستان کردی لە عێراقێش دووپاتی کاتەوە.\nلە دۆخی ئێستادا بە پێی سیاسەتی بەرژەوەندی وڵاتە زلهێزەکان ،عێراق و ئەفغانستان دوو بەرەی جیاوازی شەڕن بۆ وڵاتانی رۆژئاوا لەگەڵ چین و رووسیا، دەشزانین هەر بەرەی شەڕێکێش تایبەتمەندیەکانی خۆی هەیە ئەمە جگەلەوەی کە کوردستان باشوور هاوپەیمانێکی وڵاتانی رۆژئاوایە و دەبینین کە وەزیری دەرەوەی ئامریکا و فەرانسە و بەشێکی زۆری کاربەدەستانی وڵاتانی رۆژئاوا لە ترافیکێکی دیپڵۆماسی بۆ سەردان کردنی باشووری کوردستان دان و ئاڵۆگۆری بازەرگانیان لەگەڵ کوردی باشوور هەیە . ئەوەی کە بە نسبەت عێراقەوە زۆر گرینگە هەبوونی هەژموونی و دەستێوەردانی زۆری رژێمی ئێرانە لە خوارەوە و ناوەندی عێراق کە لە ئەگەری چوونە دەرێ تەواوی هێزەکانی ئامریکا، میلیشیاکانی حەشدی شەعبی سەربە ئێران بۆ ناوچەکە بە گشتی و وڵاتی ئێسرائیل بە تایبەتی دەبنە هەرشەیەکی گەورە. هەر بەو هؤکارەش وڵاتە عەربیە سونەکان و ئێسرائێل کە هاوپەیمانی نزیکی ئامریکان ڕێگە نادەن وڵاتی ئامریکا ئەو کارە بکات.\nیەکێکی کە لە هۆکارە سەرەکیەکان بوونی یەدەکێکی زۆری وزەی نەوتی رەشە لە وڵاتی عێراق کە بە بردنە دەرێی هێزەکانی خۆی دەکەوێتە ژێر دەسەڵاتی ئێران و ئەوەش دەتوانێ قەیرانی وزە لە جیهان دا بەرهەم بێنێت. لە پاڵ ئەوانە و سەدان هۆکاری دیکە بابەتی وزەی ناوەکی ئێران و نزیک بوونەوەی رژێم لەگەیشتن بە چەکی ناوەکی هەرەشەیەکی گەورە دەبێت بۆ جیهان کە بە چوونە دەرێی هێزەکانی ئامریکا خێراتر دەیبەنە پێش و ئەگر دەست پێراگەیشتنی ئەو چەکە بۆ کۆماری ئیسلامی ئێران زۆر زیاد دەىیت.\nPrevious ئەفغانستان لە دوو تۆی سیاسەتدا\nNext کوتانی دەهۆڵی شەڕی جیهانی لەسەر سنوورەکانی ئۆکراین و ڕووسیە


هاوسەران دەبێ بە وریاییەوە لەمبارەوە هەڵسووكەوت بكەن! | دەزگاى زارى کرمانجى\nهاوسەران دەبێ بە وریاییەوە لەمبارەوە هەڵسووكەوت بكەن!\nبەشێك لە هاوسەران دوای لە دایكبوونی منداڵا بۆ نزیكی ڕووبەڕووی گرفت دەبنەوە, لەكاتێكدا ناكرێت بە هۆی منداڵەوە ئەم پڕۆسەیە بكرێتە قوڕبانی, پێویستە هاوسەران پلان و بەڕنامەییان هەبێت بۆ جووتبوون. بەڵام زۆربەیان بەهۆی منداڵەوە خۆیان لەم پەیوەندییە بەدوور دەگرن، ئەمەش گەورەترین هەڵەیە, لەبەرئەوەی چەندین رێگا چارە هەیە بۆ نەهێشتنی ئەم رێگرییانە.\nهەر چەندە سەرجێی دوای بوونی منداڵا كارێكی سادەو ئاسان نییە، بە تایبەتی ئەو دایك و باوكانەی دەبنە خاوەن منداڵا كێشەی بێخەوییان بۆ دێتە پێش ئەمەش سرووشتییە، بەڵام وابیر دەكەنەوە ناتوانن بە حەزو ئارەزووی خۆیان پرۆسەكە ئەنجام بدەن و ئەو گەرمییەی لەنێوانیاندا هەبووە سارد دەبێتەوە.\nناتوانن لەم ماڵەدا بە حەزی خۆیان سەرجێ بكەن، لەبەر ئەوەی هەست دەكەن منداڵەكانیان یا چاودێرییان دەكەن یا گووێیان لە دەنگی كاتی جووت بوونیان دەبێت، ئەمەش دەبێتە هۆی شەرم لە خۆ كردنەوە لە بەرامبەر منداڵەكانیان.\nبەڵام ئەم بیركردنەوەیە هەڵەیە و هاوسەران بەبوونی منداڵیش دەتوانن چێژ لە پێكەوەبوون وەرگرن و بەردەوام بن.\nبەڵام ئەوانەی لەگەڵا منداڵەكانیان لە ژوورێك دەخەون بۆ كردەی نزیكی ڕووبەڕووی كێشە دەبنەوە, بۆیە زۆر جار لەو هاوسەرانە دەشێوێت و نازانن چۆن ئەم گرفتە چارەسەر بكەن, لەبەر ئەوە لەم حاڵەتانەدا تووشی زیان دەبن هەم لەڕووی جەستەی و هەمیش دەروونی.\nبۆ نەهێشتنی ئەم كێشانە و رێگری كردنی لە دەرهاوێشتە خەراپەكانی چەند رێگایەك هەیە پێویستە هاوسەران بگرنەبەر.\nپێویستە لە چ تەمەنێكدا ژووری نوستنی منداڵا جیا بكرێتەوە؟\nمنداڵا لە تەمەنی یەكساڵا و نیودا دەتوانێت ژووری نووستنی تایبەت بەخۆی هەبێت, ئەمەش نەك تەنها بۆ دایك و باوك باشە، بەڵكۆ بۆ گەشەكردن و پێگەیشتنی منداڵەكەش باشە و هەست بە سەربەخۆیی زیاتر دەكات. منداڵا لە ژووری تایبەتی خۆیدا فێر دەبێت و زیاتر دەخەوێت, هاوسەرانیش بە ئاسۆدەیی و بێ ترس دەتوانن زیاتر لەگەڵا یەكتر كات بەسەر بەرن, هەندێك لە هاوسەران وابیردەكەنەوە منداڵی تازە لەدایكبوو، واتە ئەو منداڵانەی هێشتا توانای قسەكردنیان نیە هەست بە هیچ ناكەن و لەپێش چاویان دەستگەمە یا جووتبوون ئەنجام دەدەن, لە كاتێكدا ئەمە گەورەترین هەڵەیە، چونكە منداڵانی تازە لەدایكبوو هەر چەندە توانای قسەكردنیان نیە, بەڵام یادگەیەكی بەهێزییان هەیە, وەك وێنە دێتە بەر چاویان و لەناو مێشكیاندا خەزن دەبێت, هەندێكجار دەگاتە ئەو حاڵەتەی منداڵان وابیر بكەنەوە باوكیان ئازاری دایكیان دەدات و تووندوتیژی بەرامبەر دایكیان ئەنجام دەدات. دەبێتە هۆی جێهێشتنی كاریگەری نەرێنی لەسەر دەروونی منداڵا ودرووست بوونی رق و كینە بەرامبەر باوكی.\nهاوسەران چ پلانێكیان هەبێت تا منداڵەكانیان ڕووبەڕووی كێشە نەبن؟\nپێش ئەوەی بیانەوێت سەرجێ بكەن پێویستە كاتێكی گۆنجاو تەرخان و دەستنیشان بكەن، بۆ نموونە منداڵەكە خەوتبێت یا لە ماڵەوە نەبێت. یا دەتوانن لەو كاتانەی منداڵەكە خەوتووە شەو تا بەیانی كاتێك بۆ خۆیان دیار بكەن. یا ئەگەر تەمەنی منداڵا تا ئەو ڕادەیە گۆنجاو بێت كە بتوانن بە كەسێكی نزیك خۆیان بسپێرن باشترە و دەتوانن لە كاتی پێویست ئەم كارە بكەن.\nئایا دەكرێت لەپێش چاوی منداڵا سەرجێی ئەنجام بدرێت ؟\nزۆربەی هاوسەران ئەگەر چەندیش سەرقاڵا بن تەنانەت بۆ شووشتنی ددانیش كاتێك تەرخان دەكەن, كەواتە بۆ چێژ بینین لە جووتبوون دەتوانن كاتی گۆنجاو بۆ خۆیان دابین بكەن و بەرنامەیەك داڕێژن، ئەمە ئەستەم نیە! پێویستە زەمینەیەكی باش و لەبار هەبێت و بەشێوەیەك كە بتوانن لەگەڵا یەكتر كات بەسەربەرن بێ ئەوەی هەبوونی منداڵا ببێتە بەربەست.\nبەیانیان پێش خۆڕهەڵاتن چێژبەخشترین كاتە بۆ جووت بوون، بەڵام منداڵا زۆربەی جار لەم كاتەدا بەخەبەر دێت، ئەمەش كۆسپێك دروست دەكات، رێگای هەیە كە بتوانن لەم كاتەدا لەم چێژە بێ بەش نەبن, شەوان لەگەڵا یەكتر بڕوونە ژووری خەوتن. لەبەر ئەوەی هەریەك لە ئێوە لەگەڵا ئەویتر نەچوو بۆ ژووری نووستن ئەگەر ئەوی دیكە حەزی سەرجێیشی هەبێت كاتێ دەبینی جووتەكەی خەوتووە یا حەزی دەمرێت یا بە حەزەوە دەخەوێت و بێ بەش دەبێت لە چێژ ئەمەش كێشەی ساردی و هەندێكجاریش دەروونی بۆ ئەوی دیكە دروست دەكات.\nهەوڵبدەن زوو بخەون، ئەگەر منداڵەكانیش خەویان لێنەكەوێت، بۆ سەرقاڵكردنیان بە شتێكی تەندروست و گونجاو بیر لە بابەتی جۆراوجۆر بكەنەوە.\nشوێنی تایبەتی جووت بوونی ژن و مێرد.\nكاتێك منداڵكە زۆر بچوكە دایك بیر لەوە دەكاتەوە ناكرێت منداڵەكەی بەتەنێ بێت و هەموو دەرگاكان بە كراوەی دەهێڵێتەوە، تەنانەت ئەگەر ئیشی ناوماڵیش بكات, تەنیا لەو حاڵەتانەدا دەرگا دادەخات كە منداڵەكە دەخەوێت. بەڵام پێویستە دایكان و باوكان منداڵەكانیان فێر بكەن چۆن حەرەمی تایبەتی خەڵك بپاڕێزن و بێ ئەوەی لەدەرگا بدەن نەچنە ژووری هیچ كەسێك ئەگەر لە دەرگاش بدەن دەبێت مۆڵەتیان بدرێت تا بتوانن بچنە ژوورەكە یا دەرگاكە بكەنەوە.\nلەكاتی جووت بوون ئاگاداری دەنگتان بن.\nلە هەرجۆرە نزیكبوون و جووتبوونێك ئاگاداری ئەو دەنگانە بن كە دەشێ بچیتە دەرەوە حەرەمی تایبەتیتان، چونكە دەبێتە هۆی ئاڵۆزی یا سەرهەڵدانی فزولی لەلایەن منداڵەكانەوە، بۆیە واباشترە مۆسیقایەكی هێور داگیرسێنن یا تەلەڤزیۆن و رادیۆ.


عەبدوڵا حیجاب: بە داگیرکردنی ئەفرین خۆڕاگری کۆتایی پێی نایەت و تورکیا دەکەوێتە زڵکاوێکەوە\nلە دەیەکانی رابوردوودا هەمیشە باس لەوە دەکرا کە کورد جگە لە چیاکان هیچ دۆستێکی نییە، بەڵام پاش ئەوەی کورد لە باتی جیهان شەری دەوڵەتی ئیسلامی و تیرۆریستانی کرد ئەو جۆرە دید و بۆچوونە گۆڕا و کورد وا هەستی کرد ئیتر بە تەنیا نییە، بەڵام ئەمرۆ لە کێشەی عەفرین کە بە ژینوساێد و کۆمەڵ کوژی پێناسە دەکرێت و ناو دەبرێت، ئەو دۆستانە لەکوێن؟\nعەبدوڵا حیجاب: لێکۆڵەر، چاودێری کاروباری رامیاری و شارەزای رۆژهەڵاتی ناڤین لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت " من پێیم وایە مەسەلەی ئەفرین کەوتە ناو سیاسەتێکی ئاڵۆزترەوە، کەوتە ناو بازاری زلهێزەکان، روسیا و ئەمەریکا بە شێوەی راستەوخۆ، روسیا هەموو هەوڵێک دەدات بۆ ئەوەی هەموو ئیمتازێک بە تورکیا بدات بۆۆ ئەوەی تورکیا لە ئەمەریکا دوور خاتەوە، وە ئەمەریکا هەموو هەوڵێک دەدات بۆ ئەوەی هەموو ئیمتیازێک بە تورکیا بدات بۆ ئەوەی تورکیا لە روسیا نزدیک نەبێتەوە، ئەوەیە ئەو بارودۆخەی لە ئەفرین هاتووەتە ئاراوە، ئەوەتە ئەفرین ، کورد و بەرژەوەندی و موقعیەتی کورد بوەتە قوربانی سەودایەکی چڵکنی نێۆنەتەوەیی کە لەوەدا تورکیا خەریکە هەموو کارتە چڵکنەکانی و هەموو کارتە گڵاوەکانی بە کار دێنی ".\nکاک عەبدوڵا هەر وەها دەڵێت " بەشێک لە راێ گشتی لەگەڵ خەڵک و داخوازیەکانی خەڵکی کوردستانە، بەڵام ئەوە بەس نییە بۆ ئەوەی بتوانی پارسەنگی هێز بگۆڕی، بۆ گۆڕینی پارسەنگی هێز پێویستە کورد یەکگرتوو بێت کە بەداخەوە نیین، هەر هاووکات لەگەڵ ئەو بارودۆخەی لە ئەفرین هاتووەتە ئاراوە، هێزی تورکیا لە باشوری کوردستان خەریکی بەهێزکردنی بنکە و بارگاکانی خۆیەتی وە بە شێوەیەکی راستەوخۆ شەڕ دەکا یان هێڕش دەکاتە سەر هێزێکی تری کوردی لە باشوری کوردستان بە بێ ئەوەی حکومەتی هەرێمی کوردستان و هێزەکانی باشور هەڵوێستێکی ئەوتۆ لە خۆیان نیشان بدەن و نیشانەی ئەوەیە هێزی کوردی یەکگرتوو نییە لەبەر ئەوە زۆر چاوەروانکراو نییە کە چاوەروانی ئەوە بن هێزەکانی نیۆنەتەوەیی پشتیوانیت لێ بکەن"،\nکاک عەبدوڵا دەشڵێت " ئەوەی لە ئەفرین دەگوزەرێ سەرەتای قەیرانێکی قۆڵترە و ئەو سەرکەوتنەی تورکیا خۆڕاگر نییە وە شیانی هەیە هێزی کوردی تاکتیکی خۆێ بگۆڕێ وە بە داگیرکردنی ئەفرین خۆڕاگری کۆتایی پێی نایەت وە خۆڕاگری ئەفرین دەکەوێتە قوناغێکی ترەوە وە تورکیا تووشی زڵکاوێک دەبێ کە شیانی هەیە لە ئەنجامدانی پەشیمان بێتەوە ".\nAfrin. Statue of Kawa the blacksmith


هەڵبژاردنەکانی ئەم ساڵی سەرۆکایەتی ئەمریکا (پڕ کێشەترین و پڕ سکاڵاترین و سەیر و سەمەرەترین) پڕۆسەی هەڵبژاردن بوو لە مێژووی ئەمریکادا، ئەویش بە هۆی بڵاوبوونەوەی ڤایرۆسی کۆڕۆنا لەلایەک، هەروەها هەڵسوکەوت و لێدوان و بانگەشە ناوازەکانی (تڕەمپ) لەلایەکی تر.\nپڕۆسەی هەڵبژردنی سەرۆکی ئەمریکا لە هەموو وڵاتانی جیهان جیاوازتر و ئاڵۆزترە و کاتێکی زۆرتری دەوێت، بە جۆرێک کەوا لە سەرەتای پڕۆسەکەوە تا کۆتایی پڕۆسەکە نزیکەی (18) مانگ دەخایەنێت، بەڵام دەستوری ئەمریکا هەموو قۆناغەکانی پڕۆسەکەی بە ڕوونی ڕەنگ ڕێژکردووە، هەر لە سەرەتای پڕۆسەکەوە کاتێک لە هەڵبژاردنی گشتیدا خەڵکی ئەمریکا دەستەی هەڵبژاردن (ئیلیکتۆڕاڵ کۆڵیج) هەڵدەبژێرن، تا کۆتای پڕۆسەکە و سوێند خواردن و دەستبەکاربوونی سەرۆکی هەڵبژێردراو.\nئەگەرچی (دۆناڵد تڕمپ) لە هەڵبژاردنی سەرۆکایەتی مانگی ڕابردوو شکستی هێنا، بەڵام تاکو ئێستا ئامادە نەبووە دان بە شکستی خۆیدا بنێت و پیرۆزبایی لە (جۆ بایدن) بکات، ئەگەرچی ئەم پیرۆزبایکردن و دان بەشکستنانە ئەرکێکی یاسایی نیە لە ئەستۆی تڕەمپ، بەڵام عورفێکی دیموکراسی لەمێژینەی ئەمریکا بووە، لەگەڵ ئەوەشدا لە دوو مانگی ڕابردوودا تڕەمپ لە کۆشکی ڕایگەیاند "ئەگەر دەستەی هەڵبژاردن (ئیلیکتۆڕاڵ کۆلیج) بایدن هەڵبژێرن، ئەوا دەسەڵات ڕادەستی بایدن دەکات و کۆشکی سپی بەجێ دەهێڵێت"\nدوای ئەوەی لە ڕۆژی سێشەممە (2020/11/3) دەستەی هەڵبژاردن لەلایەن خەڵکی ئەمریکاوە هەڵبژێردران، دواتر لە ڕۆژی دووشەممە (2020/12/14) دەستەی هەڵبژاردنی ولایەتەکان کۆبوونەوە و دەنگیاندا، لە ئەنجامدا بەربژێری دیموکراتەکان (جۆ بایدن) توانی (306) دەنگی (دەستەی هەڵبژاردن) بەدەست بهێنێت، لە بەرامبەردا (دۆناڵد تڕەمپ) توانی تەنها (232) دەنگی ئەم دەستەیە بەدەست بهێنێت، واتە دەستەی هەڵبژاردن بە فەرمی (جۆ بایدن) بە سەرۆکی داهاتووی ئەمریکا هەڵبژارد و (دۆناڵد تڕەمپ)یش دوای ڕەتکردنەوەی سەرجەم سکاڵاکانی لەلایەن دادگای باڵا (Supreme Court) بە فەرمی دۆڕا و بەتەواوی نائومێد بوو لە دەرەنجامی سکاڵاکان و هەوڵ و کۆششەکانی تیمی یاسایی بۆ گۆڕینی ئەنجامی هەڵبژاردنەکان، بۆیە دوا هەوڵی تڕەمپ لە ڕێگای فشاری شەقامەوە دەبێت، هەروەک لە تویتەردا داوای لە دەنگدەرانی کرد ڕۆژی چوارشەممە (2021/1/6) بڕژێنە سەر شەقامەکان، بۆچی چوارشەممە؟\nچونکە ڕۆژی چوارشەممە (2021/1/6) دوا قۆناغی هەڵبژاردنی سەرۆکی داهاتووی ئەمریکا لە کۆنگرێس بەڕێوەدەچێت، ئەویش لە ڕێگای کۆبوونەوەی هەموو ئەندامانی کۆنگرێس (ئەنجومەنی پیران و نوێنەران) بە مەبەستی پەسەندکردنی (دەنگەکانی دەستەی هەڵبژاردن) و بە فەرمی ڕاگەیاندنی براوەی هەڵبژاردنەکان و ناساندنی سەرۆکی داهاتووی ئەمریکا.\nئەگەرچی لە ئێستادا ئەنجامی هەڵبژاردنەکان ڕوون و ئاشکران، بەڵام بە گوێرەی مادەی (2)ی دەستوری ئەمریکا، پێویستە ئەم هەنگاوانە ئەنجام بدرێن بۆ دەستاودەستکردنی دەسەڵات کە دواهەمین هەنگاو لە ڕۆژی چوارشەممە ڕێکەوتی (2021/1/20) ئەنجام دەدرێت، ئەویش بریتیە لە ڕێوڕەسمێکی شایستە (Inauguration Day) کە تیایدا سەرۆکی هەڵبژێردراو (جۆ بایدن) لەبەردەم کۆنگرێسی ئەمریکا سوێندی یاسایی دەخوات و دەسەڵاتەکان لە (دۆناڵد تڕەمپ) وەردەگرێت.\nدیموکراسیەتی ئەمریکا لەم چەند ڕۆژەی داهاتوودا لەبەردەم تاقیکردنەوەیەکی سەختدا دەبێت، چونکە دۆناڵد تڕەمپ تاکو ئێستا ئامادە نیە دەسەڵاتەکانی ڕادەست بکات، لەم چوارچێوەیەدا بە هاوکاری (11) سیناتۆر فشار دەکات بۆ ئەوەی ئەنجامەکان بگۆڕێت، وەک ئەو فشارەی کە لە ڕۆژی شەممە (لە ڕێگای پەیوەندیەکی تەلەفۆنی یەک سعاتی) لە دەسەڵاتدارانی ولایەتی جۆرجیای کرد، دوێنێش ڕۆژنامەی واشنتن پۆست پەیوەندیەکەی بڵاوکردەوە، بەڵام دەسەڵاتدارانی جۆرجیا (ئەگەرچی کۆمارین و سەر بە پارتەکەی تڕەمپن) بەڵام ئامادە نەبوون بچنە ژێر فشاری تڕەمپ، لەبەر ئەوە تڕەمپ نا ئومێد بووە و تەنها ڕێگا لەبەردەمیدا مابێت ورووژاندنی شەقامی ئەمریکایە بەمەبەستی کۆسپ دروستکردن بۆ پڕۆسەی دەستبەکاربوونی (بایدن) و ڕادەستنەکردنی دەسەڵات، بەم هەڵسوکەتەشی تڕەمپ دەبێتە یەکەم سەرۆکی ئەمریکا (جیاواز لە 44 سەرۆکەکەی پێش خۆی) کە ئامادە نیە واز لە کورسی کۆشکی سپی بهێنێت و دەستبەرداری دەسەڵاتەکانی بێت، بەم شێوەیە تڕەمپ دەبێتە یەکەم سەرۆکی ئەمریکا کە بە عەقڵیەتێکی هاوشێوەی سەرۆکە ڕۆژهەڵاتیەکان بیربکاتەوە و ئەگەر بۆی بچێتە سەر تا کۆتایی ڕۆژەکانی وەک سەرۆکی ئەمریکا بمێنێتەوە، بەڵام بە (هێزی) دەستور و (پتەوی) ڕەگ و ڕیشەی دام و دەزگاکانی ئەمریکا، ڕێگرن لە بەدیهاتنی خواستە تاکڕەویەکانی تڕەمپ.\nبەهۆی سەرکێشیەکانی تڕەمپ (کۆماریەکان) جگە لە دۆڕاندنی کۆشکی سپی، ئەنجومەنی نوێنەرانیشیان دۆڕاندووە، ئەگەر هەیە سبەی سێشەممە لە پڕۆسەی دووبارەکردنەوەی هەڵبژاردنی دوو ئەندامی ئەنجومەنی پیرانی ولایەتی جۆرجیاش دیموکراتەکان سەرکەوتن بەدەست بهێنن، لەم حاڵەتەشدا دیموکراتەکان دەبنە براوەی کورسی کۆشکی سپی و هەردوو ئەنجومەنی کۆنگرێسی ئەمریکا (ئەنجومەنی پیران و ئەنجومەنی نوێنەران).\n٭ کـــارۆخ خۆشناو\nسەرۆکی ئەنیستیتۆی توێژینەوەی (ئەمریکی-ٚکوردی)\n٭ سەرۆکی ئەنیستیتۆی توێژینەوەی (ئەمریکی-ٚکوردی)


دكتۆره شایان عه‌سكه‌ری داوای یاسایی له‌سه‌ر به‌ڕێوه‌به‌ره‌كه‌ى تۆماركرد\nهەواڵ / کوردستان :: 30/08/2018 :: 599 جار بینراوە\nبه‌هۆی ئه‌و ناوزڕاندنه‌ى له تۆڕه كۆمه‌ڵایه‌تییه‌كان و ده‌زگاكانى ڕاگه‌یاندنه‌وه به‌رامبه‌رى كراوه، شایان عه‌سكه‌رى پزیشک لە نەخۆشخانەی نانەکەلی هەولێر، داوای یاسایی له‌سه‌ر به‌ڕێوه‌به‌رى نه‌خۆشخانه‌ى ناوبراو له هه‌ولێر تۆماركرد.\nئه‌مڕۆ 30/8/2018 له شارى هه‌ولێر و له دادگاى كه‌سنه‌زان شایان عەسکەری داواى یاسایی له ڕێگه‌ى پارێزه‌ره‌كانییه‌وه لە دژی بەڕێوەبەرەکەی تۆماركرد.\nدكتۆره شایان عەسکەری له لێدوانێكدا بۆ ده‌زگاكانى ڕاگه‌یاندن وتی "له‌ماوه‌ى ڕابردوودا سه‌ربارى ئه‌وه‌ى كه ڕێكارى یاساییم به‌رامبه‌ر گیراوه‌ته‌به‌ر به‌هۆی داواكردنى مافى خۆمه‌وه، به‌ڵام له‌لایه‌ن به‌ڕێوه‌به‌ره‌كه‌م كه به‌ڕێوه‌به‌رى نه‌خۆشخانه‌ى نانه‌كه‌لیشه ناوم زڕێنراوه، بۆ ئه‌وه‌ى داواى مافى یاسایی خۆم بكه‌م، ئه‌مرۆ داواى یاساییم له‌سه‌ر ناوبراو تۆماركرد".\nباسی له‌وه‌شكرد كه هێشتا دۆسیه‌كانى ئه‌و كه دوو دۆسیه‌ى یاسایین و داواى قه‌ره‌بووى لێكراوه،تا ئێستا یه‌كلایی نه‌بوونه‌ته‌وه، به‌ڵام من سوكایه‌تیم به‌رامبه‌ر كراوه‌و له ده‌زگاكانى ڕاگه‌یاندن و تۆره كۆمه‌ڵایه‌تییه‌كانه‌وه هێرشم كراوه‌ته‌سه‌ر، بۆیه داواى یاساییم تۆماركردووه.\nلای خۆیه‌وه ڕێبین شه‌مامه‌رى پارێزه‌رى شایان عه‌سكه‌رى باسی له‌وه‌كرد سێ پارێزه‌رى خۆبه‌خش له‌سه‌ر دۆسیه‌كانی دكتۆره شایان به‌رگری لێده‌كه‌ن و ئه‌م داوایه‌ى ئه‌مرۆش تۆماركرا ئه‌وان به‌ڕێوه‌ى ده‌به‌ن، به‌و ئومێده‌ى دادگا ڕۆڵى خۆی ببینێت.


The rhetorical artistic image in (buhjeen) novel for Nafie Akreyi | Academic Journal of Nawroz University\nThe rhetorical artistic image in (buhjeen) novel for Nafie Akreyi\nZozan S. Saeed Kurdistan Parliament\nThe rhetorical artistic image in its general sense is the indirect image of the original meaning of the words. The image that carries in its buildings hidden meanings expressed by the substance of speech.\nTherefore, any words, whether prose, poetry, or narration, if he moves away from his descent, will carry another meaning with the original meaning. Since the novel took place in the hands of critics and analysts, especially when it opened its doors to modernity, it has reached its aesthetic and cognitive level, and by analyzing its linguistic structures and varying levels of narrative techniques and artistic paintings, Rouia has been able to employ modern techniques and images such as rhetorical, cinematic and sensual.\nIn the novel (fusion) and research entitled (aesthetic composition of novel fusion) we see that the writer has not overpriced the mental and sensory images in an artistic manner is exaggerated, except in the sites had to resort to exaggeration in mental and sensory images, to add to the novel artistic beauty on the one hand and expression of what Felt by the protagonist on the other hand.\nڕ- پەرتوک ب زمانێ کوردی:\n١- نافع ئاکرەیی، بوھژین، رۆمان، چاپی یەکەم، لە بلاوکراوەکانی ئەمیندارەتی گشتی روشنبیری و لاوان، بەغدا، ١٩٨٩.\nب- پەرتوک ب زمانێ عەرەبی:\n1- ابوعثمان عمرو بن بحر جاحظ، الحيوان، تحقيق: عبدالسلام هارون،الطبعة الاولى، الناشر: مصطفى البابي الحلبي، سوريا، 1938.\n3- احمد زكي بدوي، معجم المصطلحات والدراسات الانسانية والفنون الجميلة، الطبعة الاولى، دار الكتاب المصري، مصر، 1991.\n4- احمد زياد محبك، متعة الرواية(دراسة نقدية منوعة)، دار المعرفة، لبنان، بيروت، 2005.\n5- جابر عصفور، الصورة الفنية في الترتث النقدي والبلاغي عند العرب، الطبعة الثالثة، المركز الثقافي العربي، بيروت، 1992.\n6- جيرار جينيت، نظرية السرد من وجهة النظر الى التبئير، ترجمة: ناجي مصطفى، الطبعة الاولى، منشورات الحوار الاكاديمي والجامعي، الدار البيضاء، 1989.\n7- حميد لحمداني، بنية النص السردي من منظور النقد الادبي، المركز الثقافي العربي، الدار البيضاء، المغرب، 2000.\n8- روبرت همفري، تيار الوعي في الرواية الحديثة، ترجمة: محمود الربيعي، دار غريب، القاهرة، 2000.\n9- عبدالرحيم الادريسي، استبداد الصورة- شاعرية الرواية العربية، الطبعة الاولى، دار الانتشار العربي، بيروت، 2013.\n10- عبدالقادر الرباعي، الصورة الفنية في النقد الشعري، الطبعة الاولى، دار جرير، عمان، 2009.\n11- عبدالقاهر الجرجاني، اسرار البلاغة، تحقيق: محمود شاكر، مكتبة الخانجي، مصر، 1991.\n12- عبدالقاهر الجرجاني، الوساطة بين المتنبي وخصومه، تحقيق\n: محمد أبو الفضل ابراهيم، دار إحياء الكتاب العربي، مصر، (د.ت).\n13- عزالدين اسماعيل، التفسير النفسي للادب، الطبعة الاولى، دار العودة، بيروت، 1981.\n14- قدور عبدالله الثاني، سيميائية الصورة، الطبعة الاولى، مؤسسة الوراق للنشر، عمان، الاردن، 2007.\n15- محمد حسين الصغير، مجاز القرآن وخصائصه الفنية والبلاغية، دار المؤرخ العربي، بيروت، لبنان، 1996.\n16- محمد كشاش، اللغة والحواس رؤية في التواصل والتعبير بالعلامات غير اللسانية، الطبعة الاولى، المكتبة العصرية، بيروت، 2001.\n17- نادر أحمد عبد الخالق، إيقاع الصورة السردية، الطبعة الأولى، دار العلم و الإيمان، الاردن، 2010.\n18- نعيم اليافي، مقدمة في دراسة الصورة الفنية، الطبعة الاولى، منشورات وزارة الثقافة، سوريا، 1982.\n19- يوسف مراد، مبادئ علم النفس، الطبعة السابعة، دار المعارف، القاهرة، 1978.\n2- ناميَن ئةكاديمي:\n1- إيمان ناصر، الصورة الفنية في شعر المعتمد بن عباد الاسلبي، رسالة ماجستير، غير منشورة،كلية الاداب، جامعة البصرة، 2000.\n2- بدرة كعسيس، سيميائية الصورة في تعليم اللغة العربية، رسالة ماجستير،غير منشورة، كلية الاداب والعلوم الاجتماعية، جامعة فرحات عباس، سطيف، الجزائر، 2009.\n3- علي عزالدين الخطيب، الحواس الخمسة في قصص لطيفة الدليمي-دراسة تحليلية لأدوار الحواس في بناء العالم القصصي، رسالة دكتورا، غير منشورة، كلية التربية الاساس، جامعة واسط، العراق، (د.ت).\n1- ابتسام دهينة، الصورة الشعرية من التشكيل الجمالي الى جماليات التخيل، مجلة كلية الاداب واللغات، جامعة محمد خضير-سكيرة، الجزائر، العددان العاشر والحادي عشر، 2012.\n2- - إمام عبدالفتاح إمام، دراسة في معاني الصمت، المجلة العربية للعلوم الانسانية، جامعة الكويت، 2004.\n1)جابر عصفور، الصورة الفنية في التراث النقدي والبلاغي عند العرب، الطبعة الثالثة، المركز الثقافي العربي، بيروت، 1992،ص315.\n2) نادر أحمد عبد الخالق، إيقاع الصورة السردية، الطبعة الأولى، دار العلم و الإيمان، الاردن، 2010، ص14.\n3) بدرة كعسيس، سيميائية الصورة في تعليم اللغة العربية، رسالة ماجستير، كلية الاداب والعلوم الاجتماعية، جامعة فرحات عباس، سطيف، الجزائر، 2009، ص55-56.\n4) احمد زكي بدوي، معجم المصطلحات والدراسات الانسانية والفنون الجميلة، الطبعة الاولى، دار الكتاب المصري، مصر، 1991.\n5) بدرة كعسيس، سيميائية الصورة في تعليم اللغة العربية، ص55.\n6) هةمان ذيَدةر، هةمان بةرثةر.\n7) ابوعثمان عمرو بن بحر جاحظ، الحيوان، تحقيق: عبدالسلام هارون،الطبعة الاولى، الناشر: مصطفى البابي الحلبي، سوريا، 1938، ص131.\n8) عبدالقاهر الجرجاني، الوساطة بين المتنبي وخصومه، تحقيق: محمد أبو الفضل ابراهيم، دار إحياء الكتاب العربي، مصر، (د.ت)، ص438.\n9) عزالدين اسماعيل، التفسير النفسي للادب، الطبعة الاولى، دار العودة، بيروت، 1981، ص66.\n10) نعيم اليافي، مقدمة في دراسة الصورة الفنية، الطبعة الاولى، منشورات وزارة الثقافة، سوريا، 1982، ص11.\n11) عبدالرحيم الادريسي، استبداد الصورة- شاعرية الرواية العربية، الطبعة الاولى، دار الانتشار العربي، بيروت، 2013، ص14.\n12) محمد حسين الصغير، مجاز القرآن وخصائصه الفنية والبلاغية، دار المؤرخ العربي، بيروت، لبنان، 1996، ص96.\n(*) بوھژین: وەکو دەستپێکەک بۆ رۆمانا کوردی ل دھوکێ ب رۆمانا دوێ دھێتە ھژمارتن یا نڤیسەر(نافع ئاکرەی)یە کو ل سالا ١٩٨٩ دەرکەتیە، پشتی مرنا رۆماننڤیسی بەشێ دوێ ژ ڤێ رۆمانێ ب ھەمان ناڤ دەرکەتیە، لێ پشکا دووێ وەکو دەستنڤیس بو رۆماننڤێس (محمد سلیم سیاری) ھاتبوو رەوانەکرن و ب ئەرکێ پێداچوونێ رابوویە و ل سالا ٢٠٠٠ وەکو پشکا دووێ لێ دەرکەت کو ژ لایێ (دەزگای رۆشنبیری وبلاوکردنەوەی کوردی) ھاتیە چاپکرن. ھەژی گوتنێە کو پشکا دووێ بەردەوامییا وان رۆۆدانایە ئەوا بەشێ ئێکێ لسەر ھاتیە چنین.\n١٣) نافع ئاکرەی، بوھژین، رۆمان، چاپی یەکەم، لەبلاوکراوەکانی ئەمیندارەتی گشتی روشنبیری ولاوان، بەغدا، ١٩٨٩، ل١٦.\n١٤) ژێدەرێ بەرێ، ل١٥.\n١٥) عبدالقاھر الجرجانی، اسرار البلاغە، تحقیق: محمود شاکر، مکتبە الخانجی، مێر، ١٩٩١، ێ٨٧.\n١٦) نافع ئاکرەی، بوھژین، رۆمان، ل١٦.\n١٧)عبدالقادر الرباعی، الێورە الفنیە فی النقد الشعری، الگبعە الاولی، دار جریر، عمان، ٢٠٠٩، ێ٤٧.\n١٨)ابتسام دھینە، الێورە الشعریە من التشکیل الجمالی الی جمالیات التخیل، مجلە کلیە الاداب واللغات، جامعە محمد خچیر-سکیرە، الجزائر، العددان العاشر والحادی عشر، ٢٠١٢، ێ٢٣٨.\n١٩)ھەمان ژێدەر، ل٢٣٩.\n٢٠) نافع ئاکرەی، بوھژین، رۆمان، ل٢٨.\n٢١) روبرت ھمفری، تیار الوعی فی الروایە الحدیپە، ترجمە: محمود الربیعی، دار غریب، القاھرە، ٢٠٠٠، ێ٧٧-٧٨.\n٢٢) جیرار جینیت، نڤریە السرد من وجھە النڤر الی التبئیر، ترجمە: ناجی مێگفی، الگبعە الاولی، منشورات الحوار الاکادیمی والجامعی، الدار البیچاء، ١٩٨٩، ێ١٢٤.\n٢٣) احمد زیاد محبک، متعە الروایە(دراسە نقدیە منوعە)، دار المعرفە، لبنان، بیروت، ٢٠٠٥، ێ٥٥.\n٢٤) حمید لحمدانی، بنیە النێ السردی من منڤور النقد الادبی، المرکز الپقافی العربی، الدار البیچاء، المغرب، ٢٠٠٠، ێ٦٤.\n٢٥) إیمان ناێر، الێورە الفنیە فی شعر المعتمد بن عباد الاسلبی، رسالە ماجستیر، کلیە الاداب، جامعە البێرە، ٢٠٠٠، ێ٤٨.\n٢٦) محمد کشاش، اللغە والحواس رۆیە فی التواێل والتعبیر بالعلامات غیر اللسانیە، الگبعە الاولی، المکتبە العێریە، بیروت، ٢٠٠١، ێ٥٦.\n٢٧) نافع ئاکرەی، بوھژین، رۆمان، ل٦٨-٦٩.\n٢٨) قدور عبداللە الپانی، سیمیائیە الێورە، الگبعە الاولی، مۆسسە الوراق للنشر، عمان، الاردن، ٢٠٠٧، ێ١٠٤.\n٢٩) نافع ئاکرەی، بوھژین، رۆمان، ل٦٩.\n٣٠) ھەمان ژێدەر، ل٤٣.\n٣١) محمد کشاش، اللغە والحواس رۆیە فی التواێل والتعبیر بالعلامات غیر اللسانیە، ێ٤١.\n٣٢) نافع ئاکرەی، بوھژین، رۆمان، ل٣٢.\n٣٣) ھەمان ژێدەر، ل١٩٩.\n٣٤) إمام عبدالفتاح إمام، دراسە فی معانی الێمت، المجلە العربیە للعلوم الانسانیە، جامعە الکویت، ٢٠٠٤، ێ٨٦.\n٣٥) یوسف مراد، مبادئ علم النفس، الگبعە السابعە، دار المعارف، القاھرە، ١٩٧٨، ێ٦٤.\n٣٦) نافع ئاکرەی، بوھژین، رۆمان، ل١٩.\n٣٧) ژێدەرێ بەرێ، ل٩٧.\n٣٨) ھەمان ژێدەر، ل١٦٧.\n٣٩) علی عزالدین الخگیب، الحواس الخمسە فی قێێ لگیفە الدلیمی-دراسە تحلیلیە لڕدوار الحواس فی بناء العالم القێێی، رسالە دکتورا، جامعە واسگ، کلیە التربیە الاساس، العراق، (د.ت)، ێ١٦١.\n٤٠) نافع ئاکرەی، بوھژین، رۆمان، ل٢٢٧.\n٤١) ژێدەرێ بەرێ، ل٦٨.\n٤٢) ھەمان ژێدەر، ل٦٥.\nSAEED, Zozan S.. The rhetorical artistic image in (buhjeen) novel for Nafie Akreyi. Academic Journal of Nawroz University, [S.l.], v. 6, n. 4, p. 235-248, dec. 2017. ISSN 2520-789X. Available at: <http://journals.nawroz.edu.krd/index.php/ajnu/article/view/137>. Date accessed: 23 feb. 2019. doi: https://doi.org/10.25007/ajnu.v6n4a137.\nZozan S. Saeed, The "Other" in Kurdish Novel (Derave Tang) as an example , Academic Journal of Nawroz University: Vol 7 No 1 (2018)


وڵاتە یەکگرتووەکانی ئەمریکا لە کاردانەوە بە خستنەخوارەوەی فڕۆکەیەکی بێ فڕۆکەوانی وڵاتەکەی لە لایەن ئێرانەوە لە کە تەنگەی هۆرمز، ڕۆژی دوو شەممە ٣ی پووشپەڕ کۆمەڵێک گەمارۆی نوێی دژی کاربەدەستانی باڵای کۆماری ئیسلامی سەپاند.\nدۆناڵد ترامپ، سەرۆک کۆماری ئەمریکا بە واژۆ کردنی فرمانێکی ئیجرایی ڕایگەیاند کە واشینگتۆن "گەمارۆی قورس” دژی ئایەتوڵڵا عەلی خامنەیی ڕێبەری کۆماری ئیسلامی و دار و دەستەکەی سەپاندووە.\nلەم فرمانەدا دۆناڵد ترامپ ڕوونی کردەوە کە ئەم گەمارۆیانە بە هۆی "هەوڵە خراپخانەکانی ئێران و گرووپە نیابەتییەکانی و بە تایبەتی تر هەوڵەکانی بۆ ئاڵۆزکردن و ئاژاوەنانەوە لە ناوچەی ڕۆژهەڵاتی ناوەڕاست، پشتیوانی کردن لە تیرۆریزمی نێونەتەوەیی، گەشەی بەرنامە موشەکییە بالستیکییەکانی، هەوڵی نابەرپرسانە و هەڵخرینەرانەی لە ئاوە نێونەتەوەییەکان و لەوانە سامانە سەربازییەکانی وڵاتە یەکگرتووەکانی ئەمریکا و کەشتییە بازرگانییەکان” دەسەپێت.\nترامپ هەروەها وتی کە دەفتەری ڕەهبەری کۆماری ئیسلامی کە مەبەستی "بەیتی ڕەهبەری”ییە نابێت لەو گەمارۆیانە جێ نەکرێنەوە.\nڕۆژی پێنج شەممە ٣٠ جۆزەردان، فڕۆکەیەکی بێ فڕۆکەوانی ئەمریکا لە لە لایەن سپای پاسدارانەوە خرایە خوارێ کە کارناسان، نرخی ئەو فڕۆکە بێ فڕۆکەوانەیان بە ٢٠٠ میلیۆن دۆلار مەزەندە کردبوو.\nبە پێی ئەو فرمانە هەر کەسێک کە لە لایەن خامنەییەوە دابمەزرێت یان پۆستێکی دەوڵەتی و حکوومەتی بە دەستەوە بگرێت هەر لە بەڕێوەبەرێک لە ناوخۆوە تا دەرەوەی وڵات، یان بەڕێوەبەری دامەزراوەیەک لە دەرەوەی ئێران کە پێوەندی بە دامەزراوەیەکی ناوخۆی لە ئێرانەوە هەبێت، دەچێت لیستی گەمارۆکانی ئەمریکاوە.\nواشینتۆن بەنیازە بە سەپاندنی ئەوپەڕی گوشار بۆ سەر ئێران، ڕژیمی ئەو وڵاتە ناچار بکات دەربارەی بەرنامە موشەکی، ناوکی و ڕۆڵی تاران لە ئاژاوەگێڕییەکانی تاران لە ناوچەکە، بێتە سەر مێزی گفت و گۆ.\nترامپ دەڵیت؛ ئەمریکا لە سەر سەپاندنی ئەوپەڕی گوشارەکان بۆ سەر ئێران بەردەوام دەبێت.\nترامپ لە کاتی دەرکردنی ئەو فرمانەدا وتی؛ ئێمە خوازیاری شەڕ لەگەڵ ئێران یان هیچ وڵاتێکی دیکە نین، بەڵام ئێران ناتوانێت ببێت بە خاوەنی چەکی ناوکی.\nدوابەدوای فرمانەکەی سەرۆک کۆماری ئەمریکا، ستێڤان مەنوچین وەزیری خەزێنەداری ئەمریکا لە کۆنفرانسێکی ڕۆژنامەوانیدا ڕایگەیاند؛ تا کۆتایی ئەم هەفتەیە ئەمریکا، محەمەد جەوادی زەریف، وەزیری دەرەوەی ئێرانیش دەخاتە لیستی گەمارۆکانییەوە.\nمەنووچین وتی؛ بە فرمانە نوێکەی سەرۆک کۆماری ئەمریکا "بە میلیارد دۆلار”ی تر داراییەکانی ئێران، بلۆکە دەبن.\nهەروەها ڕایگەیاند کە هەشت فەرماندەی سپای پاسداران خراونەتە لیستی گەمارۆکانی وڵاتە یەکگرتووەکانی ئەمریکاوە.\nناوی ئەو فەرماندانە بریتین لە؛ عەلیرەزا تەنگسیری، فەرماندەی هێزی دەریایی، ئەمیرعەلی حاجی زادە، فەرماندەی هەوافەزا، محەمەدی خاکپوور فەرماندەی هێزی زەمینی سپای پاسداران، عەباس غوڵامشاهی، فەرماندەی ناوچەی یەکی دەریایی سپا، رەمەزان زیرئاهی، فەرماندەی ناوچەی دووی دەریایی سپا، یەدوڵڵا بادین، فەرماندەی ناوچەی سێی دەریایی سپا، مەنسوور رەوانکار، فەرماندەی ناوچەی چواری دەریایی سپا و عەلی عوزمایی، فەرماندی ناوچەی پێنجی دەریایی سپا.\nوەزیری خەزێنەداری ئەمریکا دەڵێت؛ گەمارۆکانی ڕۆژی دوو شەممە تەنیا کاردانەوە بە خستنەخوارەوەی فڕۆکە بێ فرۆکەوانەکەی ئەمریکا نییە، بەڵکوو کاردانەوەشە بە هەوڵەکانی پێشووی ئێران.\nهەر لەم پەیوەندەدا مایک پەمپێئۆ وەزیری دەرەوەی ئەمریکا بە بڵاوکردنەوەی ڕاگەیاندێک وێڕای ئاماژە بە فرمانە ئیجراییەکەی سەرۆک کۆماری ئەمریکا وتی؛ بەیتی ڕەهبەری کۆماری ئیسلامی بە داتاشینی خەرجی لە سەر شانی خەڵکی ئێران خۆی دەوڵەمەند کردووە. پەمپێئۆ نووسیویەتی؛ بەیتی ڕەهبەری لە سەر تۆڕێکی بەرین لە سەرکوت و گەندەڵی دانیشتووە کە خەڵکی ئێرانی لە ئاززدی و دەست پێڕاگەیشتن بە دەرفەتی شایستەی مرۆڤی ئەم سەردەمە بێ بەش کردووە.”\nئەمریکا ساڵی ڕابردوو پاش هاتنە دەرەوەی لە ڕێکەوتننامە ناوکییەکەی شەش زلهێزی جیهان لەگەڵ ئێران ناسراو بە "بەرجام” چەند گـەڕی گەمارۆی هەڵپەسێردراوی بووژاندەوە و بەشی وزە، بانک، ئۆتۆمبیل سازی و پیشەسازی پێترۆشیمی و کانزاکانیشی پێ زیاد کرد.\nئابووری ئێران لەم ماوەیەدا تووشی گرفتی جیددی هاتووە و هەڵاوسان و بەرزبوونەوەی نرخی پووڵی دەرەکی، نرخی کاڵا بنەڕەتییەکان بەرزبوونەوەی سەرسووڕ هێنەریان بەخۆیانەوە بینیوە.\nلە دوو مانگ لەمەوبەرەوە ئەمریکا لە ڕیگەی گەمارۆکانییەوە فرۆشی نەوتی ئێرانی بۆ ٤٠٠ هەزار بۆشکە لە ڕۆژدا دابەزاندووە. ئەوە لە کاتێکدایە کە ئێران لە سەردەمی بەرجامدا ڕۆژانە بڕی دوو میلیۆن و ٥٠٠ هەزار بۆشکەی نەوت لە ڕۆژ دا دەفرۆشت.\nگرژییەکانی نێوان ئێران و ئەمریکا گەیشتۆتە بەرزترین ئاستی خۆی. ئەمریکا دەڵێت ئێمە شەڕمان ناوێت، بەڵام بەکار هێنانی بژاردەی سەربازی لە دژی ئێران بۆ ڕەزامەند بوون بە خواستەکانی کۆمەڵگای نێونەتەوەیی ڕەت نەکردۆتەوە و داوای دان و ستان و وت و وێژ دەکات.\nلە بەرامبەر دا ئێران دەڵێت؛ نە شەڕ دەبێت و نە وت و وێژ دەکات و بژاردەی ئەوان "بەرەنگاری” دەبێت. ئەمریکا لە ڕێگەی گەمارۆکانی زیانی گەورەی بەر ئێران خستووە و تا دێت ئەم ڕژیمە لاوازتر دەبێت.


ھەندێک چەمک و واتا ھەن، دوو بابەتی جیاواز و دوو یەکە و خانەی سەربەخۆن لە ڕووبەری زمان، بەڵام بە ھۆی ناوردبینی و سادەیی لە تێگەیشتن و قووڵ نەبوونەوە لە واتاسازی بە یەک چاو سەیردەکرین و لەناو یەک چوارچێوە مامەڵەیان پێوەدەکرێت، لە بری ئەوەی وەک دوو یەکەی واتا ببینرێن لە کاتی کردار تێکەڵ بەیەکتر دەکرێن، لەوانە: ڕێزگرتن و پانکردنەوە"التملق"، خۆشەویستی و بەرژەوەندی، دڵپاکی و ساویلکەیی، خاکیبوون و خۆبەکەم بینی، ترس و خۆپارێزی، شەرم و ئابروو، بێ دەنگی و خۆبێدەنکردن، ھەبوون و خاوەنداری، ڕاوێژ و پرسپێکردن، ھۆشیاری و ئامۆژگاری....ھتد. ئەمانە کۆمەڵێک لەو مانا ھاوسنورانەن لە ڕووی واتاوە، بە ھۆی ھاوسنوریان لەگەڵ یەکتر، زۆر جار جیاوازیان لە نێوان ناکرێت، بەڵام لە بنەڕەتدا دوو واتایی سەربەخۆن، تەنانەت ھەندێجار تا ئاستی دژیەکی دەڕۆن.\nئەم دوانەیی و ھاوسنوریە بە درێژایی مێژووی پەیوەندی لە زۆر ئاستدا ئینسانەکانی بە ھەڵە بردووە، کێشە و ئاریشیەی بۆ لەیەک تێگەیشتن ناوەتەوە.\nئەوەی لێرە دەمانەوێت جیاوزیەکانیان ببینینەوە سنورەکەکانیان دەسنیشانکەین، ھێلێک بە نێوانیان بکێشینەوە، ھەر دووو چەمکی ھۆشیاری و ئامۆژگاریە، کە بە شێوەیەکی ترسناک تێکەڵکراون، تێکەڵکردن و نەبوونی توانای ھەڵاوێردن و ئاوێرکردن و نەبینینی ھێلەکانی نێوانیان، زۆر شتی تر تێکەڵ بە یەکتر دەکەن، دواجار زیانێکی گەورە بە تێگەیشتن و واتا و ڕەوتی ژیان و پەیوەندیەکان دەگەیەنێت، چونکە ئەم دوو چەمکە ھەر یەک سەر بە دونیایەکی جیاواز و دوو کایەی سەربەخۆن، دوو دەرەنجامی جودا دەدەن بەدەستەوە. ھەر یەک سەر بە پارادایمێک و قوتابخانەیەکی تێورین، ھەر یەک سەر بەقۆناخێکی مێژووی ئاگایی و و وریابوونەوەن.\nئەکرێت لەم بەراوردە جیاوازیەکانیان دەسنیشان بکرێت: ئامۆژگاری گوتارێکی شاقولی و ستونیە، بەڵام ھۆشیاری گوتارێکی ئاسۆیی و فرە ئاراستەیە، ئامۆژگاری ھەڵگری ڕەھەندی بکە و مەکە"ئەمر و نەھی" داخوازی و فەرمانە، ڕەش و سپییە، لە کاتێکدا ھۆشیارکردنەوە لە ھەموو ڕووبەرەکانی زمان و بە ھەموو شێوە و ئوسلوبەکانی زمان گوزارشتی لێ دەکرێت، گرەو لە سەر یەک ئوسلوب ناکات، ئامۆژگاری گوتارێکە لە سەرەوە بۆ خوارەوە، لە گەورەوە بۆ بچووک، لە باوکەوە بۆ مناڵ، واتە گوتارێکی قوچەکی ھەرەمیە، بەمەش دەبێتە گوتارێکی دکتاتۆری و ئایدۆلۆژی و تاکڕەھەند و خۆ سەپێن، لە کاتێک ھۆشیاری بەنەفەس و ڕۆحێکی دیمۆکراتی ھەموو ئەگەرەکان بۆ ویست و ئیرادە جێدێلێت بەمەش دەبێتە گوتارێکی ئازاد، ھۆشیاری ھۆکاری چالاکردنی ھزر و بیرکردنەوە و ژیری و تێڕامان و لێکدانەوەیە، کەچی ئامۆژگاری دەسگرتن و جلەوکێشانە، شونھەڵگرتنە، کەچی ھۆشیاری ڕێنموی و ڕێ نیشاندانە لە شێوەی ئاماژە بەبێ ناچارکردن، کەچی ئامۆژگاری ملگرتن و ناچارکردن و بەڕێدابردن و دەستگرتنە، ئامۆژگاری گوتارێکی تەلقینی و وانەییە، ھۆشیاری لە سنوری ئاگادارکردنەوەدایە، نەسیحەت مۆدیلێکی تەقلیدیە ھەموو کەس دەتوانیت بانگەشەی بۆ بکات خۆی وەک نەسیحەتچی پیشان بدات، ھۆشیارکردنەوە پرۆسەیەکی ئاڵۆزە پێویستی بە کەسی ورد و تێگەیشتوو ھەیە، ھەموو کەس ناتوانێت کەسێکی ھۆشیارکەرەوە بێت، مەرجە خاوەنی پاشخانێکی فیکری و فرەڕەھەند و ڕۆحێکی نابەرژەوەندی خوازن بێت، ئامۆژگاری پارادایمێکی ئاینییە ھەر لە لوقمانی حەکیمەوە تا نوح و ھود تا سەر واعیزەکانی مینبەر، کەچی ھۆشیاری ئاکارێکی فەلسەفی و فەیلەسوفانەیە ھەر لە ئەرستۆ و ئەفلاتوونەوە دەست پێ دەکات، تا سپینۆزا و ئیبنو ڕوشد تێدەپەڕێت تا دەگاتە سەر کانت و کارل ماکس و فۆکۆ...ئامۆژگاری بەرھەمەکەی زۆربەی جار مرۆڤێکی گوێڕایەڵ و پشتکراو زۆر ئاسان بەکاردەھێنرێت، ناگەڕێتەوە بۆ بیرکردنەوەو لێکدانەوە، چونکە سەرچاوەی زانیارییەکانی تەلقینی و ڕاسپاردن و قاسیدین، ئامۆژگاری خەسڵەتێکی پێش گەشەکردنی تاکتیکەکانی ژیار و شارستانیەت و ڕێگاکانی تێگەیاندن و پێگەیاندن و گۆشکردنی مناڵی ئینسانە تا ھەڵە نەکات دەربارەی بابەتە بەدیھی و سەرەتاییەکان، بەڵام ھۆشیاری بەھایەکی بەرز و ئاستێکی باڵای سەرووی ئامۆژگاریە، لەو شوێنە دەستنپێدەکات کە ئامۆژگاری پێیناگات، ئامۆژگاری ھەڵگری ڕەھەندی ملکەچی و لە قالبدانە، کلێشە و قالب و چوارچێوەی ئامادە بۆ ئامۆژگاریکراو پێشنیاردەکات، بەڵام ھۆشیارکردنەوە ھیچ کڵێشەیەک و قالب و چواچێوەیەک بۆ پێشنیار ناکات بەرپرسیاری دەخاتە ئەستۆی ئاوەز و درک، ئامۆژگاری ڕانمەڕ و گاگەل و ڕەوە بەرھەم دێنێت، بەسەر بەرژەوەندی کەسی ئامۆژگار دەڕوانێت، بەڵام ھۆشیاری تاکی وریا پێدەگەیەنێت، ئامۆژگاری سیاسەتێکی نەرمە بۆ ڕاوکردنی عەقڵی مرۆڤەکان و دەستەمۆکردن و بەکارھێنان لە ڕێگەی وتەوە، کەچی ھۆشیاری بەرھەمەکەی مرۆڤێکی سەربەخۆ و سەربەستە، خۆی خاوەنداری ژیانی دەکات و توانای بەرپرسیاریەتی دەرحەق بە خۆی گەورەتر دەبێت، دەبێتە مەرجەعی کەسایەتیەکەی، ئامۆژگاری ئەم جۆرەگوتارەیە گوێگر و شاگردانی فێری لێکدانەوە و ڕاڤە جولەی ھزری ناکات، ئەو پەڕی مرۆڤێکی مەعلوماتی و پڕ لە زانیاری کەلەکەبووی بێکەل و بێ ئەرزش دەخاتەوە، بۆ نموونە، گوتاری دینی تا ئێستا گوتارێکە ھەڵگری ئامۆژگاریە، تەنانەت ئەمە ڕەنگی داوەتەو لە سیستمی ڕێخستنی بڕیار و حوکمە فیقھیەکان، بۆ نموونە لە وتاری ھەینی بۆ ھیچ لە گوێگران نیە بەشداری گفتۆگۆکە بکەن، تەنھا گوێگرن، بەڵکو جولەی ناپێویستیش حەرام و قەدەخەیە لە کاتی پێشکەش کردن، گوتارێکە لەسەرەوە بۆ خوارەوە شاقولی و ستوونیە، ھۆشیاری بەرھەمھێنەری عەقڵێکی ڕەخنەیی و نا تەسلیبووە، ئامۆژگاری بەرھەمھێنەری عەقڵێکی گوێڕایەڵ و دەستەمۆ و بێ مەرجە، لەسەر پرسیپی " سمعنا وأطعنا" گۆشدەکرێت، ھەروەھا لە پشت دورستکردنی ھیرارکیەتی شوان و ڕان، شێخ و دەروێش، سەردار و کۆیلە، سەرۆک و بەرۆک، ئاغا و کرمانج، حیزب و کادیر، براگەورە و برابچوک، باجی و خوشکۆلەیە، ھۆشیاری کردەیەکی جۆریە، قالبێکی حازبەدەست نیە، بیرۆکەیەکی ئامادەکراو نیە، بۆ ھەموو شوێن و کاتێک ببێت، گوتارێکە دوای خوێندنەوە بۆ واقیعەکە و مژارەکە دورست دەبێت، نەسیحەت یەکەیەکی زانیاری و ڕاسپاردەیە بەناو عەقڵ و ھۆش و ئاوەز و ژیری نەسیحەتکراو تێناپەڕێت، بێ لێپرسینەوەی عەقڵی بەرامبەر، بێ ھەرسکردن بەبێ پاڵفتەبوون و پاڵاوتنێک دەگۆڕێت بۆ کردار.\nئەگەر ھۆشیاری و ئامۆژگاری لە ڕووناکی وێناکەین، ئامۆژگاری تیشکێکی لولەییە لەناو تاریکاییەک تەنھا پێش خۆی یان خەتێکی شاقولی ڕووناک دەکاتەوە، لەوانەیە ڕێگە و شەقامی گونجاوتر و ئاسانتر لەم لاو ئەو لای لەناو تاریکیە کە ھەبن، بەڵام نابینرێن، کەچی ھۆشیاری ڕووناکییەکەی پەخش بە ھەموو ئاراستەکان دەدات و ڕۆشنایی پەخش دەکات، ئەوکات تۆ خۆت ڕێگەیەک یان ئاراستەیەک ھەڵدەبژێریت، ناچارنیت بە ھێلی ڕووناکیەکە لەم تاریکیە ھەنگاو بنێیت.\nبا ئەو پەندە ئەورووپیە بکەینە نمونە، کە دەڵێت: " فێری ماسی خواردنم مەکە، بەڵکو فێری ماسی گرتنم بکە" ئامۆژگاری فێری ماسی خواردنت دەکات، بەڵام ھۆشیاری فێری ئەوەت دەکات چۆن ماسی بگریت و ڕاو بکەیت، بۆ ئەوەی جاری دووەم، کە برسی بوویت، نەگەڕێتەوە لای ماسیگرەکە، خۆت ئەمجارە ڕاوبکەیت.\nگەر سەیرکەین لە کۆمەڵگە مسڵمانەکان پڕیەتی لە پانگخواز و نەسیحەتچی، بەڵام دوو سێ ھۆشیارکەرە دەستناکەوێت، ئەمەش دەگەڕێتەوە بۆ ئەو پارادایمەی کە ئەم گوتارانەی تێدا لە دایک بوون، چەندین نەوەیە توانایی دەسکاری کردنی خۆیان نیە، گەر سەیری فەرھەنگی ئەم زمانانەی ئەم دەڤەرە بکەین وەک کوردی و عەرەبی و تورکی یەکەیەک نیە بۆ کەسی ھۆشیارکار، لە عەرەبیدا ناسح و مسلح ھەیە، بەڵام "واعی" یەکەیەکی کارا نیە، لە زمانی کوردی ئامۆژگار چەمکێکی جێگیر و ناسراوە، بەڵام ھۆشیارکار یەکەیەکی نامۆیە بە فەرھەنگی ئەو زمانە، ھۆکارەکەیشی ڕوون و بەڵگە نەویستە، کە ناوەرۆک نەبووو بێگومان ناویش نابێت.


ئەمڕۆ 13-10-2021، بە سەرۆكایەتی پرۆفیسۆر د. ڕەزا حەسەن سەرۆكی زانكۆی سلێمانی و ئامادەبوونی سەرجەم ئەندامانی ئەنجومەن، ئەنجومەنی زانكۆی سلێمانی كۆبوونەوەی ئاسایی خۆی ئەنجامدا.\nسەرەتای كۆبوونەوەكەش سەرۆكی زانكۆی سلێمانی بە ناوی سەرۆكایەتی زانكۆوە، سوپاسی ئەو بەڕێزانەی كرد كە سەرپەرشتی سندوقەكانی دەنگدانیان كردووەو لەماوەی رابردودا ماندوبوون و ئەو ئەركە گەورەیان لەپێناو سەرخستنی ئەو پرسەیەدا كێشاوە، بەشداریكردنیشان لە پرۆسەكە ئەوە دەسەلمێنێت كە مامۆستایانی زانكۆ حسابی تایبەتیان بۆ كراوە .\nدواتر سەرۆكی زانكۆ پیرۆزبایی هاتنی سەرەتای ساڵی نوێی خوێندنی لە سەرجەم مامۆستایان و فەرمانبەران و خوێندكاران كردو رایگەیاند: كە لە هەفتەی داهاتووەوە لەسەرجەم كۆلێج و بەشەكانی زانكۆ دەست بەدەوامی ئاسایی دەكەنەوە و هەروەها گفتوگۆی تەواو لەسەر چۆنێتی دەستپێكردنەوەی دەوامی ئەمساڵ كراو پێشنیاری سەرجەم ئەندامانی ئەنجومەن لەو بارەیەوە وەرگیرا.\nهەرلە كۆبوونەوەكەدا سەرۆكی زانكۆو ئەندامانی ئەنجومەنی زانكۆی سلێمانی پیرۆزباییان لە د. نەرمین مەعروف غەفور، كرد بۆ سەركەوتنی لە هەڵبژاردنی ئەنجومەنی نوێنەرانی عیراق و هیوایان خواست لە كاری پەرلەمانیدا بەپێی ئەو تواناو پسپۆڕییەیی و ئەزموونەی هەیەتی خزمەتی باش بە میللەتەكەمان و وڵات بكات.\nپاشان گفتوگۆی تەواو لەسەر كێشەو كەموكوڕییەكان كراو سەرنج و پێشنیاری سەرجەم ئەندامان بۆ چارەسەركردنیان وەرگیرا.


یه‌كه‌مه‌كانی زانكۆ و په‌یمانگاكان داوای دامه‌زراندن ده‌كه‌ن\nسەرەتا › خەندان › یه‌كه‌مه‌كانی زانكۆ و په‌یمانگاكان داوای دامه‌زراندن ده‌كه‌ن\n2019/07/15 | 13:15\n(هەواڵ كوردستان)- خه‌ندان- شه‌وكه‌ت قادر سێ یه‌كه‌می زانكۆ و په‌یمانگا حكومیه‌كانی هه‌رێمی كوردستان گردبونه‌وه‌یه‌كیان له به‌رده‌م ئه‌نجومه‌نی وەزیراندا ئه‌نجامدا و یاداشتێكیان ئاڕاسته‌ی حكومه‌ت كرد تیایدا داوای دامه‌زراندنیان كرد له به‌ش و كۆلێژه‌كانیان له زانكۆ و په‌یمانگاكان .\nداوای به هه‌میشه‌یی دامه‌زراندنمان ئاڕاسته‌ی ئه‌نجومه‌نی وه‌زیران كردوه\nله‌و یاداشته‌ی سێ یه‌كه‌می زانكۆ و په‌یمانگاكاندا كه ئاڕاسته‌ی ئه‌نجومه‌نی وه‌زیرانیان كردوە هاتوه، "ئێمه وه‌ك ده‌رچوانی سێ یه‌كه‌می سه‌ر ئاستی به‌ش و كۆلێژی زانكۆ و په‌یمانگا حكومیه‌كانی هه‌رێمی كوردستان ده‌رچوی ساڵی 2015/2016 ژماره‌مان 1369 ده‌رچوه، به‌پێی نوسراوی ژماره 9413 له رێكەوتی23/7/2018 وه‌زاره‌تی خوێندنی باڵا و توێژینه‌وه‌ی زانستی، داوای به هه‌میشه‌یی دامه‌زراندنمان ئاڕاسته‌ی ئه‌نجومه‌نی وه‌زیران كردوه".\nئەنجومەنی وەزیران بڕیارەكەی داوە بەڵام نەچوەتە بواری جێبەجێكردنەوە\nئاماژە بەوەشكراوە، "له رێكەوتی14/1/2019 له كۆبونه‌وه‌ی ئه‌نجومه‌نی وه‌زیراندا به زاره‌كی بڕیاری دامه‌زراندنی ئەو دەرچوانە دراوه، به‌ڵام تا ئێستا ئه‌و بڕیاره جێبه‌جێنه‌كراوه و فه‌رمانی دامه‌زراندنی پێ ده‌رنه‌چوه".\nئومێدیان لەسەر كابینەی نوێ هەڵچینەوە\nئەو دەرچوانە راشیانگەیاندوە، ماوه‌ی 10 مانگه ئومێدیان له‌سه‌ر كابینه‌ی نوێ هه‌ڵچنیوه و وه‌ك یه‌كه‌م كار به‌ڵێنی دامه‌زراندنیان پێدراوه، داوا حكومه‌تیش دەكەن كۆتایی به‌و چاوه‌ڕوانیه‌یان بهێنێت و ئه‌مه كۆتا جار بێت كه یه‌كه‌مه‌كانی زانكۆ و په‌یمانگاكان بێنه سه‌ر شه‌قام .\nداوادەكەین لەماوەی 30 رۆژدا رێكارەكانی جێبەجێكردنی بڕیارەكە تەواوبكرێن\nئه‌وه‌شیان خستوەته‌ڕو، ئه‌و هۆكارانه‌ی له چه‌ند ساڵی رابردداو وه‌ك قه‌یرانی دارایی و جەنگی داعش باسده‌كران نه‌ماون، بۆیه داوا ده‌كه‌ین له زوترین كاتدا فه‌رمانی دامه‌زراندنیان ده‌ربكرێت به جۆرێك له ماوه‌ی 30 رۆژ رێكاره‌كانی ته‌واو بكرێن .


له وڵاتێكی عه‌ره‌بی یه‌كه‌م حاڵه‌تی كۆرۆنای هیندی تۆماركرا\nشێرزاد 02/05/2021 - 09:34 هەواڵ/گشتی\nیه‌كه‌م حاڵه‌تی كۆرۆنای هیندی له وڵاتێكی عه‌ربی تۆماركرا و، وه‌زاره‌تی ته‌ندروستی ئه‌م وڵاته‌ش ده‌ڵێت: به‌مه‌به‌ستی رێگریكردن له‌زیاتر ته‌شه‌نه‌سه‌ندنی ڤایرۆسه‌كه، رێكاری خۆپارێزی توند گیراونه‌ته‌به‌ر.\nفیراس هواری وه‌زیری ته‌ندروستی ئوردن رایگه‌یاند: سێ حاڵه‌تی توشبوون به‌كۆرۆنای هیندی له وڵاته‌كه‌ی تۆماركراوه، كه پێشتر سه‌ردانی هیندستانیان نه‌كردووه، له ئێستاشدا له‌ژێر چاودێری ته‌ندروستیدان و بارودۆخیان جێگیره.\nوه‌زیری ته‌ندروستی ئوردن وتیشی: رێكاری خۆپارێزی توندیان گرتۆ‌ته‌به‌ر بۆ ده‌ستنیشانكردنی سه‌رجه‌م ئه‌و كه‌سانه‌ی توشی كۆرۆنا بوون، به‌تایبه‌تیش ئه‌و جۆره نوێیه‌ی كۆرۆنا كه له هیندستان بڵاوبۆ‌ته‌وه.\nبه‌پێی دواین ئاماره‌كانی وه‌زاره‌تی ته‌ندروستی ئوردن، كۆی گشتی توشبوانی كۆرۆنا له‌و وڵاته گه‌یشتۆ‌ته 712077 توشبوو، له‌نێویشیاندا 8871 كه‌س مردون.


ئەندامێکی لیژنەی دارایی پەرلەمانى عێراق رایگەیاند، لایەنە عێراقییەکان داواى داهاتى 250 هەزار بەرمیل نەوتى هەرێم دەکەن، بەو نرخەى کە سۆمۆ دەیفرۆشێت، ئەوەش مەترسییە بۆ سەر هەرێم.\nهۆشیار عەبدوڵا لە پەیامێکی ڤیدیۆیدا کە ناس کورد بەدواداچوونی بۆ کردووە (26ی کانونی دووەمی 2021) ڕایگەیاند، دیدی لایەنە عێراقییەکان دیاریکراو نییە لەبارەی پشکی هەرێم لە پرۆژە یاسای بودجەدا، ئەوەی هەیە و ئاماژەیەکی ڕوونە ئەوەیە داوای داهاتى 250 هەزار بەرمیل نەوت دەکەن بەو نرخەی کۆمپانیای سۆمۆ دەیفرۆشێت.\nوتیشى "ئەگەر کار بەوە بکرێت مەترسییەکی زۆر گەورەیە بۆ سەر هەرێم، چونکە هەرێم نەوت بە هەرزانتر دەفرۆشێت لە حکومەتی عێراق و جگە لەوەش تێچووی گواستنەوەی نەوت بۆ هەر بەرمیلێک نزیکەی 10 دۆلارەو بەوەش ناتوانێت نرخی نەوت بەو نرخەی سۆمۆ بفرۆشێت".\nهۆشیار عەبدوڵا پێیوایە، دەبوو هەرێمی کوردستان ڕاشکاوانەتر قسەی لەسەر پرسی نەوت بکردایەو داوای هاوکاری بکردایە لەو هەڵانەی کە کراوە.\n"ئەوەی تا ئیستا هەیە گفتوگۆیەو چاوەرواندەکرێت لە هەفتەی داهاتوو قسە لەسەر دەقێکی جێگیر بکرێت، بەڵام ئەوەی دەبینرێت حکومەتی هەرێم ڕەنگە بیەوێت بەهانەیەک بدات بە دەستەوەو پابەندی پرۆژە یاساکە نەبێت، بەوەش ڕەنگە بەهەمان شێوەی ئیستا بمێنیتەوەو بەهەرێم بڵێن خۆت نەوت بفرۆشەو مووچە بدە، ئەوەش مەترسیدارە"، هۆشیار عەبدوڵا وادەڵێت.\nماوەى دوو رۆژە شاندى هەرێم لەبەغدایە بۆ ئەنجامدانى دوایین گفتوگۆکان لەبارەى پشکى هەرێم لە بودجەى 2021ى عێراق لەگەڵ لیژنەى دارایی پەرلەمان، پێش ئەوەى لەپەرلەمان بخرێتە دەنگدانەوە.\n’’بەغدا دوو رێگەى خستووەتە بەردەم هەرێم’’.. زانیارى نوێ لەبارەى دانوستانەکان ئاشکراکرا\n2021.02.05 - 11:59\n’’داهاتووی هەرێمی کوردستان گازی سروشتییە بەڵام تاکە سودمەند لێی كۆمپانیایەكە’’\n2021.02.06 - 20:06


ماڵپەری فیردەوس | جێ بەجێ کردنی حدود لەسەر تاوانبار دەبێتە کەفارەت بۆی ؟ ئایا یەکێک هەلگەڕێتەوە دوای بکوژرێت ئەم حەد لەسەر جێ بەجێکردنە دەبێتە کەفارەت بۆی کە کوشتنە ؟\nسەردێری پرسیار: جێ بەجێ کردنی حدود لەسەر تاوانبار دەبێتە کەفارەت بۆی ؟ ئایا یەکێک هەلگەڕێتەوە دوای بکوژرێت ئەم حەد لەسەر جێ بەجێکردنە دەبێتە کەفارەت بۆی کە کوشتنە ؟\nبەرواری دانان :2018-10-08 کۆدی پرسیار:430\nپرسیار // جێ بەجێ کردنی حدود لەسەر تاوانبار دەبێتە کەفارەت بۆی ؟ ئایا یەکێک هەلگەڕێتەوە دوای بکوژرێت ئەم حەد لەسەر جێ بەجێکردنە دەبێتە کەفارەت بۆی کە کوشتنە ؟\nوەلام // زانایان دەلێن حەد جێ بەجێ کردن دەبێتە کەفارەت بۆی ، بەلگە :\nفەرموودەی عبادەی کوری سامت دەفەرمووێت : (( هەر کەسێک تووشی ئەم تاوانانە ببێت ، وە حەدی لەسەر جێ بەجێ بکرێ لە دونیا ، دەبێتە کەفارەت بۆی .... )) رواە البخاری (۱٨) ، مسلیم ( ۱۷۰۹) .\nئیمام النووی ڕەحمەتی خوای لێ بێت لە شەرحی موسلیم دەفەرمووێت : (( ئەم فەرموودەیە مەبەست پێی بێجگە لە شیرکە ، چونکە هەر کەسێک تووشی شیرک بێت حەد لەسەر جێ بەجێ کردن نابێتە کەفارەت بۆی )) شرح صحیح مسلم ج ۱۱ لاپەڕە ۲۲۳\nزانایان دەلێن کوشتنی ئەو کەسەی لە دین هەلدەگەڕێتەوە حەد نییە و نابێت پێی بلێین حەد ، بەلکو سزایەکی دونیاییە ، وە سزای ئاخیرەتیش بەدوایدا دێت.\nبۆیە زانایان دەلێن کوشتنی هەلگەڕاوە بە حدود حساب ناکرێ ، چونکە حدود ئەگەر گەیشتە لای ئیمام داوای تەوبەی لێ ناکرێ یەکسەر لەسەری جێ بەجێ دەکرێ ، بەلام کوفر داوای تەوبەی لێ دەکرێ ، ئەگەر گەراوە تەوبەی کرد ناکوژرێ .\nکەواتە کوشتنی هەلگەڕاو لەدین حەد نییە ، وە کوشتنی نابێتە کەفارەت بۆی ، نابێت نوێژی لەسەر بکەی وە نابێت بیشۆی و وە نابێت لە گورستانی موسلمانان بشارییەوە.


جەژنەومن ئاڕۆنە هەرمانەم دەسگنۆ\n01:52 - 2/5/2020\nئارۆ ڕۆجەهانی و جەژنەو کرێکارانە، جە بەشێوە وڵاتانە ئسراحەتی ڕسمین و بە جۆرێوە جیا رێز جە کرێکارا گیریۆ، بەڵام پەی بڕێوە فرەو کرێکاراو کوردەسانی رووەکە هیچ جیاوازیێوەش نەبێ و فرەو ڕووەکانە بەهۆکارو نەبیەی هەرمانێ ئاڎێ ئیسراحەتێنێ، ئانێچشا هەرمانەشا هەنە مەتاوا هەرمانەکێشا جیابازاو مەحتاجێنێ.\nبێجگە ئانەیچە تەرسی سەرو ژیانیشاهەنە، بەڵام هەمیشە هەرمانەکەرا، چارشانیا، ئەشۆم هەرمانەکەرا ئەنا مەژیوا.\nئێ ساڵ رۆ جەهانی کرێکارا هاموەختا چەنی مانگەو رەمەزانی، بڕێشا ڕۆچێ گێراو هەرمانەیچ کەراو هۆششا نیا لاو جەژنەکێشاوە، پەۆچی هرمانکەردەی پەیشا سەختا، هەمیشە پاسەویرێ کەراوە مشۆم زاڵێبا سەرو سەختەیاکاو ژیانیشارە، ژیوایشا ڕووانەن ئینا سەرو کرێکاریەکەیشاوە، بڕێچشا کرێچیێنێ و زاوڵێچشا فرێنێ، وەرو ئانەی چاڕۆنە مەتاوا هەرمانەکەرە".\nبڕێ جە کرێکارایچ چەنی ساعیب هەرمانەکاشا کێشەشا پەی دروسبۆو کرەکێشا مەڎاپەنە کەسیچ نیا داکۆکیشا چەنەکەرۆ


ئاسۆ نادری نامەیەکی بەر لە مردنی جێ ھێشتووە بە ئیمزای خۆی!\nسەرەتا»جۆراوجۆر»كەسایەتیەكان»ئاسۆ نادری نامەیەکی بەر لە مردنی جێ ھێشتووە بە ئیمزای خۆی!\nله بابه‌تێكیدا له ماڵپه‌ڕی وێبچن ئازادی برای ئاسۆ نادری خوالێخۆشبوو باس له‌وه ده‌كات كه ڕێكه‌وتی 12/8/2017 دوای گەڕانێک بە ناو ئایپادەکەی کۆچکردوو ئاسۆ نادری برای چاوی کەوتووه بەم نووسراوەیە و بە پێویستی زانیوه لە ڕیگەی وێبچنەوە بڵاوی بكاته‌وه بە ئیمزای خۆیه‌وه.\nئه‌مه‌ش ده‌قی نووسراوه‌كه‌یه :\nله ساڵی ١٩٩٨ له شاری ڕومادی له عێراق بۆ یه‌كه‌مجار كۆمپیوته‌رێكم به بێ ئینته‌رنێت به‌كارهێنا، هه‌ستم كرد ئه‌و ئامێره‌یه ده‌مه‌وێ له ژیانمدا كاری له‌سه‌ربكه‌م.\nده‌سبه‌جێ به‌هاوكاری ئه‌و كاته‌ی پۆست ئۆفیسی گشتیی شاری ڕۆمادی ده‌ستم كرد به ناردنی نامه بۆ زانكۆكانی وڵاتانی ئینگلیزی زمان وه‌ك به‌ریتانیا ، ئه‌مریكا و هتد… و داوام لێكردن كه نموونه‌یه‌ك له ئه‌و زانیاریانه‌م بۆ بنێرن كه له زانكۆكانیان فێری قوتابیان ده‌كه‌ن. خۆشبه‌ختانه زۆربه‌ی كات وه‌ڵام ده‌درامه‌وه و هه‌ر جارێك سه‌ردانی پۆسته‌م ده‌كرد ده‌مبینی زانیاری كه‌ته‌لۆگی نوێم بۆ هاتووه، خۆم پێنه‌ده‌گیرا تا بگه‌ڕێمه ماڵه‌وه به ئارامی بییانخوێنمه‌وه ، هه‌ر به‌و بۆنه‌یه‌وه ته‌واوی ڕۆژه‌كه‌م له نێو بازاڕ به‌سه‌رده‌برد و به تامه‌زرۆییه‌كی یه‌كجار زۆره‌وه ده‌مخوێنده‌وه و نامه نوێیه‌كانیشم بۆ كه‌ته‌لۆگی داهاتوو ده‌نارد. سه‌ره‌تای من له‌گه‌ڵ كۆمپیوته‌ر به ئه‌م شێوه‌یه بوو كه بۆ خۆمان وه‌ك بنه‌ماڵه و كه‌س و كار له كه‌مپی ئه‌ڵتاش دا ده‌ژیاین و ڕۆیشتنمان بۆ نێو بازاڕی ڕۆمادی بۆ خۆی شتێكی مه‌ترسیدار بوو.\nهه‌موو كات كاكه‌یان ده‌ناسیه‌وه ، به‌ڵام من كه له عه‌ره‌بیدا هه‌موو كات ١٠٠م وه‌رده‌گرت و ته‌مه‌نم ١٤ ساڵ بوو كه‌متر كێشه‌م هه‌بوو.\nله ساڵی ٢٠٠٣ كه یه‌كه‌م كۆمپیوته‌ری خۆمم كڕی پاش ٦ مانگ له وڵاتی سوید ، ئه‌و هه‌لانه‌م بینی كه ئینته‌رنێت دابینی ده‌كات ، له ساڵی ٢٠٠٣ كه ده‌مویست زانیاری به كوردی بخوێنمه‌وه پاش ئه‌و هه‌موو ساڵه‌ی كه خوێندنم به زمانی عه‌ره‌بی بووه ، زانیاریم به زمانی كوردی نه‌دۆزییه‌وه، یان هه‌ر زۆر كه‌م بوون ،هه‌ر له ٢٠٠٣ ماڵپه‌ڕی تاكه كه‌سی خۆمم كرده‌وه به ناوی asonaderi.tk و ده‌ستم كرد به بڵاوكردنه‌وه‌ی ئه‌و كه‌مه زانیاریه‌ی كه فێری بووبووم به زمانه‌كانی دیكه و پاش ڕێكخستنه‌وه و گوونجانتر، به كوردی سۆرانی بڵاوم كرده‌وه.\nمالپه‌ڕه‌كه په‌ره‌یسه‌ند و دواتر ئه‌م وێبچنه‌ی لێ درووست بوو كه تا ئێستا به كراوه‌یی هه‌وڵی تێدا دراوه به زمانێكی كوردی سۆرانی په‌تی تا بكرێت كه‌م له هه‌ڵه سه‌رچاوه‌یه‌كی زانیاری درووست بێت بۆ هه‌موو كوردزمانێك.\nدیاره له نێوان ئه‌و ساڵانه‌دا كۆمه‌ڵێك هاوڕێی زۆر به كاتی خۆیان هاوكاریان كردووه له نووسینی بابه‌ت و به‌ڕێوه‌بردنی كاتیی وێبچن و به‌شێوه‌ی جۆراوجۆر ، وێبچنیش بۆ خۆی كاتی دژوار و ئاسانی هه‌بووه ،خۆبه‌خشانه سه‌ره‌ڕای ڕوودانی ساڵه‌كان ، بۆ خۆم وه‌ك ئاسۆ نادری وێبچنی ئه‌مڕۆم به دڵه له‌گه‌ڵ هه‌موو ژێر پڕۆژه‌كانی، پێم وایه جێی خۆی له وێبی كوردیدا دیاری كردووه و كه‌سانێكی تایبه‌ت ڕووی تێده‌كه‌ن كه به دوای زانیاریی درووست ده‌گه‌ڕێن. ئه‌وه‌ش سه‌ربه‌رزییه بۆ وێبچن و هه‌موو به‌كارهێنه‌رانی. سووپاس بۆ هه‌موو لایه‌ك.\nمن ئاسۆ نادری له مانگی ٨ ی ساڵی ٢٠١٢ هه‌فته‌یه‌ك پێش ئه‌وه‌ی بۆ یه‌كه‌مجار سه‌ردانی باشووری كوردستان بكه‌م، تووشی نه‌خۆشی شێرپه‌نجه بووم ، سه‌فه‌ری خۆمم جێ به‌جێكرد و كاتێكی خۆشم له سلێمانی به‌سه‌ربرد، دیاره له ماوه‌ی سه‌فه‌ره‌كه‌مدا نه‌مده‌زانی كه نه‌خۆشم و وه‌ڵامه‌كه‌م وه‌رنه‌گرتبوو.\nبه‌داخه‌وه‌م پاش گه‌ڕانه‌وه‌م بۆ سوید، ژیان به لایه‌كی دژواردا په‌ره‌ی سه‌ند و پاش چه‌ندین چاره‌سه‌ری ئاسایی و هه‌روه‌ها چاره‌سه‌ری ده‌گمه‌ن و نموونه‌یی نه‌توانرا چاره‌سه‌ری نه‌خۆشیه‌كه‌م بكرێت. هه‌رچه‌نده له‌م ماوه‌یه‌شدا تا توانیومه ڕێم نه‌داوه وێبچن كه‌م و كوڕی پێوه دیاربێت تا كراوه.\nئه‌م په‌یامه ده‌بینیت چونكه كاتی ئه‌وه هاتووه ماڵئاواییتان لێبكه‌م، له ڕێكه‌وتی ١٢\_٦\_٢٠١٦ ئاگاداركرامه‌وه كه چیتر نه‌خۆشیه‌كه‌م له ژێر كۆنتڕۆڵ كردن نه‌ماوه و ناتوانن له هاوكاریكرنم به‌رده‌وام بنماوه‌یه‌كی زۆر كه‌مم ماوه له ژیان منیش ئه‌م په‌یامه‌م نووسیوه و نازانم ئه‌و كاته كه‌یه.\nبیرۆكه‌ی زۆر باش و ڕێك و پێكم هه‌یه بۆ وێبچن و به‌رهه‌می دیكه‌ی كوردی كه به‌ڕاستی كاریگه‌رییان ده‌بێت به‌ڵام ئه‌و بارودۆخه‌ی ئێستا واده‌كات كه ده‌بێت هه‌موویان وه‌لا بنێم.\nئێستا كه ئه‌م په‌یامه ده‌بینیت مانای ئه‌وه‌یه كه من ئاسۆ نادری له ژیاندا نه‌ماوم و هیوادارم په‌كی زمانی كوردی نه‌خه‌ن په‌ره به ئایتی كوردستان بده‌ن، دوای قسه و Hype سه‌رشه‌قام مه‌كه‌ون، وڵاتی به‌هێزی ئه‌مڕۆ له‌سه‌ر بنه‌مای ئایتی پته‌و بنیاد ده‌نرێت، بێبه‌ش مه‌بن سوود له هه‌ڵه‌كانی دیكه وه‌رگربن له بواره‌كه‌دا و داواكردنی هاوكاری له لایه‌نی درووست شه‌رمی پێویست نییه.\nدوا په‌یامی ئاسۆ نادری به ئیمزای خۆیه‌وه\nبابەتەكانی پێشووترگفتوگۆیەک لەگەڵ ئاسۆ نادری\nبابەتی دواتر تەختەکلیلی Google Gboard بۆ نوسین بە كوردی – سۆرانی زۆر خێرا، بۆ ئەندرۆید\nجارێكی تر قەیرانی بێكاری بە هۆی تەکنەلۆژیاوە دروست دەبێت\nلەلایەن Tech Eye 02/06/2016\nپێشبینی دەكرێت لەچەند ساڵی داهاتوودا ڕێژەی بێكاری ڕوو لەبەرز بوونەوە بكات، ئەوەش بەهۆی جێگرتنەوەی تەكنەلۆژیا…\nپۆلیسی بەلجیکا هۆشداری دەدات لە بەکارهێنانی هێماکانی فەیس بووک\nلەلایەن Othman Ahmed 20/10/2017\nماڵپەری Mirror بەریتانی نهێنییەکى فیسبووک ئاشکرا دەکات ، ئەم ماڵپەرە بەیانامەیەکی پۆلیسی بەلجیکای بڵاوکردۆتەوە کە هۆشداری…


کورده‌کان ڕه‌تیده‌که‌نه‌وه پـرسی نه‌ته‌وه‌یی له فۆرمی سه‌رژمێری دانیشـتوانی عێراقدا ده‌ربهێنرێت\nی مانگی ده ٢١, ٢٠١٠\nهه‌ڵگرتنی پـرسیاری نه‌ته‌وه له فۆرمی سه‌رژمێری گشتی عێراقیدا گرفت و کێشه‌یه‌کی تری به دوای خۆیدا هێنا پاش ئه‌وه‌ی عه‌لی بابان وه‌زیری پـلاندانانی عێراقی خانه‌ی پـرسیاری نه‌ته‌وه‌ی به شـتێـکی بێ سوود ناوبرد له سه‌رژمێریدا. وه‌زیره‌کانی کوردیش له حکومه‌تی ناوه‌ندی دژ به هه‌ڵوێسـتی عه‌لی بابان ڕاوه‌ستان و به لێـدوانێـکی نافه‌رمیانه‌یان ناوزه‌دکرد.\nشایه‌نی باسه یاسای ژماره 40 سـاڵی 2008 که تایبه‌ته به سه‌رژمێری گشـتی له عێراقدا وه‌زیری پـلاندانانی عێراقی وه‌ک سه‌رۆکی لیژنه‌ی باڵای سه‌رژمێری له عێراقدا دیاریکردووه.\nهاوکات ئه‌م ڕاگه‌یاندنه‌ی عه‌لی بابان له کاتێـکدایه که پـێش ماوه‌یه‌ک لیژنه‌ی باڵای سه‌رژمێری هه‌رێمی کوردسـتان وه‌زاره‌تی پـلاندانانی عێراقی ئاگادارکرده‌وه که پـێویسته به‌پـێی ده‌سـتور پـێـکهاته و نه‌ته‌وه‌کانی عێراقی له فۆرمی سه‌رژمێریدا تۆماربکرێن.\nبه‌ڵام پـێچه‌وانه‌ی ئاگاداریـیه‌کانی هه‌رێمی کوردسـتان و سه‌رجه‌م ئه‌و سه‌رژمێریانه‌ی له عێراقدا ئه‌نجامدراون، عه‌لی بابان پـێشـنیازی لابردنی پـرسی نه‌ته‌وه‌ی کرد له سه‌رژمێری ئه‌مسـاڵدا.\nئه‌م هه‌ڵوێسته شه‌قامی کوردی نیگه‌ران و تۆڕه کرد و به‌رپـرسـانی کوردیش له به‌غدا ئه‌م هه‌نگاوه به خزمه‌تکردنی ئه‌جیندای ده‌ره‌کی و ناحه‌زانی فره نه‌ته‌وه‌یی له عێراقدا و به تایبه‌تی دژ به گه‌لی کوردی ده‌ژمێرن.\nده‌توانن گوێبیسـتی درێژه‌ی ڕاپـۆرته‌كه‌ی گۆران تۆفیق په‌یامنێری ده‌نگی ئه‌مه‌ریکا له به‌غدا بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 4:57 خوله‌كه.


شاسوار عەبدولواحید مافی خەڵکی زەوتاکردوە چۆن دەتوانێ مافی خەڵکی تر وەربگرێتەوە؟ … – hkkurdistan\nHome 6 ئەرشیفی بابەتەکان 6 شاسوار عەبدولواحید مافی خەڵکی زەوتاکردوە چۆن دەتوانێ مافی خەڵکی تر وەربگرێتەوە؟ …\nلەهاوشێوەی بزوتنەوەی گۆران ئێستا نەوەی نوێ و شاسوار عەبدولواحید خۆی نمایش دەکات. بزوتنەوەیەک کە خۆی کردۆتە فریادرەسی خەڵک و بانگەشەی خۆپیشاندان دەکات دژی دەسەڵات، کەچی خودی سەرۆکی بزوتنەوەکەی لەسەر گیرفانی خەڵک سەرمایەکەی کەڵەکە کردوە، کە نزیکەی ١٠ هەزار بەشداربووی پشکەکانی چاڤیلاند پارەیان داوە کە گوایە شاسوار لەو پرۆژەیەدا شەریکیان دەکات خانویان بۆ دروست دەکات، بەڵام نەک پارەکەی بۆ نەگێراونەتەوە، بەڵکو تاوەکو ئێستاش ئەو کەیسە ماوەو لەدادگایەو بەشداربووانیش هیچ بڕە پارەیەکیان وەرنەگرتۆتەوە، نە خانووەکانیشیان بۆ دروست کردون. شاسوار بانگەشەی گەڕانەوەی قوتی خەڵک دەکات کەچی خۆی قوتی خەڵکی خواردوە و دەستی بەسەردا گرتووە. کەسێکی سەرمایەداری وەک شاسوار کە گیرفانی بە پارەی هەژاران پڕ بووە ناتوانێت قوتی خەڵک وەربگرێتەوە لە دەسەڵاتی تاڵانچی یەکێتی وپارتی.\nشاسوار دوورو نزیک هیچ پەیوەندیەکی نییە بەخەڵکی کرێکارو زەحمەتکێش و بەشمەینەتی کوردستانەوە و ناشتوانێ نوێنەرایەتی خەڵکی هەژارو ماف خوراوی خەلکی کوردستان بکات. شاسوارو بزوتنەوەکەی هەر لەسەر هەمان ڕێچکەی بزوتنەوەی گۆڕان دەڕوات و دەیەوێ هەمان سیناریۆی ئەو دووبارە بکاتەوەو سوار شەپۆلی ناڕەزایەتی خەڵک بێت، تا بە مەرامەکانی خۆی بگات. شاسوار عەبدولواحید شینی لەدەستدانی سەرمایەکەی دەکات کە ئەگەر یەکێتی وپارتی و لەسەر کورسی حوکم نەمێنن کێ سەرمایەکەی شاسوار بپارێزێ؟ ئەو خوازیاری رووخان و لابردنی دەسەڵاتی دوو بنەماڵەی تاڵانچی نییە، بگرە خوازیاری ئاڵوگۆڕی دەموچاوەکانە لە دەسەڵات و داوای هەلبژاردنی پێش وەخت و هەڵوەشانەوەی کۆمیسۆنی باڵای هەڵبژاردنەکانە لە کوردستان، کە پێی وایە غەدریان لێکردوە یاخود ساختەکاری کراوە بۆیە دەنگی کەم هێناوە.\nشاسوارو بزوتنەوەکەی باش دەزانن بەهەڵبژاردن و پەرلەمان هیچ شتێک لە ژیان و گوزەرانی خەڵک ناگۆڕێت کە ژیانیان لەم مەینەتی هەژاری و بێ ئاو بێ کارەباو بێ موچەیە ڕزگار بێت. شاسوار عەبدولواحید وەک کەسێکی سەرمایەدارو کەسێکی ناسیونالیست و بزوتنەوەیەکی دواکەوتو کۆنەپەرستی هەیە کە بەردەوام لەبەرەی کۆنەپەرستی ومەزهەبیدایە.\nشاسوارو بزوتنەوەکەی خوازیاری بەدیهێنانی ئازادی و ڕەفاهیەت نین بۆ خەڵکی کوردستان و هیچ کات لەگەڵ گۆڕینی سیستەمی پەروەردەو فێرکردن و یاساو قانونی سێکۆلار نین، بەڵکو بەردەوام باوەشێنی کۆنەپەرستی ومەزهەب دەکەن و کەناڵەکەیان زۆرتر لایەنگری کۆنەپەرستیە. هەر بۆیە خۆشخەیاڵییە بەنیازی ئەوە بین بزوتنەوەیەکی لەم جۆرە دواکەوتو سەرمایەدارێکی چاوچنۆک بتوانێ نوێنەرایەتی خەڵکی زەحمەتکێش بکات.\nلە ١٧ی شوباتی ساڵی ٢٠١١ هاواری بزوتنەوەی گۆران و ئیسلامیەکان و رۆشنبیرە ناسیونالیستەکان لەسەرای ئازادی مێشکی هەموانی کاس کردبوو، بەڵام کاتێک ئەم هێزانە چوونە دەسەڵات و شتێک زیاتریان پێ دان ئیتر بێجگە لەبێدەنگی هیچی دیکەیان نییەو بوونەتە پاشکۆی پارتی و یەکێتی و لە پەرلەمان و حکومەتی تاڵانچیدا شەریکە بەشن. شاسوارو بزوتنەوەکەی لەمە باشتریان لێ چاوەڕوان ناکرێ.\nخەڵکی هێندە لەم دوو دەسەڵاتە تاڵانچییە بێزارن لەناچاریدا پەنا بۆ سەرمایەدارێکی وەک شاسوار دەبەن تا ڕزگاریان بکات لەم دوو بنەماڵە تاڵانچی و چەتەیە. خەڵکی کوردستان هێندە ڕق و بێزاریان لەدژی دوو دەسەڵاتی بنەماڵەی تاڵەبانی بەرزانی هەیە بۆیان گرنگ نییە کێ دوای ئەوان دێتە سەر حوکم، گرنگ ئەوەیە ڕزگاریان بێت لەم دوو هێزە کە وا ٣٠ ساڵە سەروەت و سامانی ئەم کۆمەڵگەیە بەتاڵان دەبات و هیچ مەسئولیەتێک نیشان نادەن لەبەرامبەر ژیان وگوزەرانی خەڵکدا.\nتاڵانی و دزی ئەم دوو دەسەڵاتە وای کردوە کەسێکی وەک شاسوار عەبدولواحید بێتە نێو ساحەکەوەو خۆی بەفریادڕەسی خەڵکی هەژار بزانێت کە خۆی مافی خەڵکی هەژاری دەست بەسەر کردوە سەرمایەکەی پێ کەڵەکە کردوە. دەپرسین لەکوێی دنیادا هەبووە سەرمایەدارێک نوێنەرایەتی خەڵکی زەحمەتکێش بکات و داوای گەرانەوەی مافی خەڵک بکات؟ کە خۆی ملیۆنان پارەی خەڵکی لایە. شاسوارو بزوتنەوەکەی تروسکایەک ئومێدیان بۆ خەڵکی تێدا نییە و خۆشخەیاڵیە چاوەڕێ بکەین نەوەی نوێ و سەرکردەکەی ئاڵوگۆڕ دروست بکەن.\nرەنگە کەسانێک بڵێن ئێ فەرمون ئێوە وەرنە مەیدان و با شاسوار نەبێتە پێشرەوی ئەم حەرەکەتە؟ من دەزانم هەندیک کەسی بەناو رۆشنبیرو بگرە تەنانەت چەپیش باوەڕیان وایە شاسوار دەتوانێ ئاڵوگۆڕ دروست بکات، هەر چۆن رۆشنبیرو بەناو چەپیش هەموو ئومیدیان بەستبوو بە بزوتنەوەی گۆرانەوە کە دواتر زانیان قسەکانی ئێمە دروستن لەسەر بزوتنەوەی گۆڕان و ئێستاش بۆیان مەعلوم بوو، نەک گۆڕان ئاڵوگۆڕی پێ نەکرا، بەڵکو بووە مشەخۆرو داردەستی پارتی و یەکێتی و بەتایبەتیش… چونکە پارتی وەک هێزێکی باڵادەست و سەرکوتگەر لەمەیدانە ئەوان زیاتر لەبەرەی پارتیدا خۆیان دەبینەوە، چونکە پارەو بریارەکانیش زیاتر لای پارتین.\nلێرەدا پرسیار ئەوەیە داخۆ بۆچی شاسوار دێتە نێو مەیدان و داوای خۆپیشاندان دەکات بەس داوای روخان و شیعاری روخان هەڵناگرێت؟ مەعلومە روخانی ئەمانە شاسوارو سەرمایەکەشی دەکەونە ژێر پرسیارەوە خەڵکی بەرۆکی شاسوار دەگرن بۆ گەرانەوەی مافەکانیان. وە شاسوار کەناڵی راگەیاندنی هەیەو دەتوانێ کاریگەری هەبێ کە وەک ئۆپۆزسیۆن و رابەری خۆپیشاندان دەردەکەوێ.\nپرسیارێ کە زۆر بەرۆکی کۆمۆنیست وچەپەکان و خەڵکی ئازادیخواز دەگرێ داخۆ بۆ ئەوان لەمەیدان نین وەک شاسوار دەرناکەون؟ مەعلومە کۆمۆنیستەکان هیچ کەناڵێکی راگەیاندنیان نییەو تەلەفزیۆنیان نییە تا بەردەوام لە مەیدان دەرکەون، گەرچی کۆمۆنیستەکان هەمیشە لەهەر کوێیەک نارەزایەتی هەبێ ئەوان لەوێن و تەنانەت خودی دەسەڵات ترسی هەیە لە خرۆشان و رابەرایەتی خۆپیشاندانەکان کە کۆمۆنیستەکان و چەپەکان تێیدا حزوریان هەبێ، چونکە ئەوان بەجدی خوازیاری وەدەرنان و لابردنی دەسەڵاتی بۆرژوازی و دەسەڵاتی ئەحزابی ناسیونالیستی کوردین کە ٣٠ ساڵە وەک مۆتەکە بە زەبری چەک کۆمەڵگەی داگیر کردوەو سەروەت و سامانی کۆمەڵگە بەتاڵان دەبات.\nخەلکی ئازادیخوازو شۆرشگێری کوردستان دەتوانن کۆتایی بە دەسەڵاتی دوو بنەماڵەیی بهێنن کە یەک دەنگ و یەک دەست لەسەراسەری کوردستاندا بێنە مەیدان تا کۆتایی بەم تاڵانچیانە بهینن. شاسوارو بزوتنەوەکەی هەرگیز باوەڕیان بەشۆرش و ڕوخاندن نییە. بیرتانە کە وتمان بزوتنەوەی گۆران خوازیاری روخان وئاڵوگۆر نییە بەقازانجی خەڵکی زەحمەتکێش، کەچی بەدەیان سەدان بەناو رۆشنبیرو بەناو چەپ دیفاعیان لە نەوشیروان و بزوتنەوەکەی دەکرد لەکاتێکدا خۆی بەباوکی هەژاران ناسرابوو، کەچی لایەکی شارێکی بۆ خۆی داگیر کردبوو دواتر لەسەر کوڕەکانی تاپۆ کران و ئێستاش ئەو چەپ وڕۆشنبیرانەی تا دوێنێ دیفاعیان لە نەوشیروان و بزوتنەوەکەی دەکرد هەر بۆڵەیان دێت لەبەرامبەر بەڵێنەکانیان کە هەمووی درۆ دەرچوو. هەر بۆیە پێتان سەیر نەبێ شاسوار عەبدولواحیدو بزوتنەوەکەی لە نەوشیروان بزوتنەوەکەی باشتر نابن ..